Η ευχή της αστεράτης και η Ζωή Παπαδάκη σε μια όμορφη κουβέντα στο καρυδότσουφλο - καρυδότσουφλο\nΗ ευχή της αστεράτης και η Ζωή Παπαδάκη σε μια όμορφη κουβέντα στο καρυδότσουφλο\nby Ελένη B - Νοεμβρίου 30, 2018\nΤο καρυδότσουφλο έχει τη χαρά και την τιμή να φιλοξενεί στο "σπίτι" του ένα υπέροχο βιβλίο και τη δημιουργό του! Η ζωή Παπαδάκη και "Η ευχή της Αστεράτης" έρχονται από τα νότια της χώρας και μας μιλάνε για τις ευχές!\n"Η ευχή της Αστεράτης" είναι ένα γλυκό και τρυφερό βιβλίο! ένα βιβλίο γεμάτο αγάπη και όμορφα πράγματα. Γιατί εκείνη τη μία και μοναδική νύχτα του χρόνου, τη νύχτα των Χριστουγέννων, που απαιτείται μόνο η αγάπη στις καρδιές των ανθρώπων, είμαστε όλοι μας "υποχρεωμένοι" να ακολουθούμε τα αστέρια! Και που ξέρεις; κάποιο απ' αυτά μπορεί να ακούσει τη μυστική μας επιθυμία και να μας την πραγματοποιήσει! τι; δεν το ξέρατε; τα αστέρια μία και μόνο νύχτα μέσα στον χρόνο έχουν δικαίωμα να κατεβαίνουν στη Γη και να κρυφακούν τους ανθρώπους κι αυτή είναι η νύχτα των Χριστουγέννων. Και μέσα από από τα λόγια και τις προσευχές τους, κάθε αστεράκι έχει το δικαίωμα να πραγματοποιήσει μία και μόνο ευχή. Ακούγεται εύκολο; πιστέψτε με, δεν είναι καθόλου απλή υπόθεση! Όμως η πρωτάρα Αστεράτη θα κάνει κάτι μοναδικό αυτή τη νύχτα γιατί δεν θέλει να αφήσει απραγματοποίητη καμιά επιθυμία.\nΗ δημιουργός Ζωή Παπαδάκη συμπληρώνει μερικές σημαντικές φράσεις:\nΧριστούγεννα είναι…μια ευλογημένη εποχή που εμπλέκει τον κόσμο σε μια συνομωσία αγάπης και προσφοράς.\nΗ γέννηση του Χριστού είναι για την ανθρωπότητα…το μεγαλύτερο μυστήριο και θαύμα όλων των εποχών. Με την έλευσή Του στον κόσμο ο Υιός του Θεού ενώνεται μαζί μας.\nΟι ευχές των ανθρώπων μοιάζουν…με τα φωτεινά αστέρια του ουρανού.\nΗ ευχή της Αστεράτης εμπνεύστηκε….από τις αναμνήσεις των παιδικών μου χρόνων. Το παραμύθι αυτό αντικατοπτρίζει το πως βιώνω και αισθάνομαι εγώ τα Χριστούγεννα.\nΗ ευχή της Αστεράτης συμβολίζει…την αγάπη, την ελπίδα, την πίστη, την προσφορά και την αλληλεγγύη. Αυτά δεν είναι άλλωστε τα ουσιαστικά μηνύματα αυτής της γιορτής;\nΗ δική μου ευχή είναι…να έχουμε οδηγό της ζωής μας την αγάπη, τότε όλα θα γίνουν πιο όμορφα και ανθρώπινα.\nΕλπίζω αυτός ο κόσμος…να αντιληφθεί κάποια στιγμή τα ουσιαστικά....αυτά που έχουν πραγματική σημασία διότι δυστυχώς ζούμε στην εποχή του φαίνεσθαι.\nΗ νέα χρονιά θέλω….να φέρει υγεία για όλους, χαμόγελα, ευτυχία, παγκόσμια Ειρήνη και τύχη!!!\nΓια τα παιδιά εύχομαι….να έχουν ένα ζεστό σπιτικό, μια αγαπημένη οικογένεια και να χτίζουν όμορφες παιδικές αναμνήσεις σήμερα, για να γίνουν ευτυχισμένοι ενήλικες αύριο.\nΓια μένα θέλω….υγεία, το σημαντικότερο αγαθό όλων. Ο θυμόσοφος λαός μας, λέει άλλωστε πως η ελευθερία και η υγεία μοιάζουν με το οξυγόνο. Αισθάνεσαι την αξία τους μόνο όταν λείπουν. Αν έχω αυτά δεν με φοβίζει τίποτα!\nΕίμαι η Ζωή Παπαδάκη… γεννήθηκα στην Πάτρα, αλλά κατάγομαι από τα Παπαδιάνικα Λακωνίας. Σπούδασα στο Παιδαγωγικό Τμήμα Νηπιαγωγών στα Ιωάννινα. Έχω συμμετάσχει σε πολλά σεμινάρια παιδαγωγικής και έχω ασχοληθεί με επιμόρφωση για παιδιά με μαθησιακές δυσκολίες και δυσλεξία. Αυτή την περίοδο φοιτώ στο Πανεπιστήμιο Κύπρου για την απόκτηση Μάστερ Ειδικής Αγωγής. Τα τελευταία χρόνια ζω και εργάζομαι στην όμορφη Μονεμβασιά, στο Εκκλησιαστικό Ίδρυμα Βρεφών και Νηπίων «Παναγία η Χρυσαφίτισσα» ως νηπιαγωγός. Η συγγραφή παραμυθιών αποκαλύπτει μια παιδική μου πτυχή, καλά φυλαγμένη. Η απεριόριστη αγάπη που τρέφω για τα παιδιά μου δίνει τη δύναμη και την έμπνευση να εργάζομαι σκληρά για να γίνω όλο και καλύτερη και να τους προσφέρω ό,τι πιο όμορφο έχω στην καρδιά μου. Στόχος μου είναι να αγαπήσουν τα παιδιά τα βιβλία και να διδαχθούν από αυτά. Το πρώτο μου παραμύθι με τίτλο «Η ευχή της Αστεράτης» κυκλοφορεί από τις εκδόσεις Φυλάτος. Το νέο μου παραμύθι ο «Ρίνος, το πιο ξεχωριστό μπαλόνι», κυκλοφορεί από τις εκδόσεις Πνοή. Η σελίδα μου στο fb https://www.facebook.com/Asteratiparea/\n"Η ευχή της Αστεράτης" κυκλοφορεί από τις εκδόσεις FYLATOS PUBLISHING! Εικονογράφηση: Αθηνά Πετούλη\nΜέχρι το επόμενο βιβλίο που θα πέσει στα χέρια μας και θα μας εντυπωσιάσει...\nσας στέλνουμε τις δικές μας ευχές για ότι καλύτερο από τα νότια της χώρας!\nMaria Elena 1 Δεκεμβρίου 2018 - 4:49 μ.μ.\nΚαλό και όμορφο μήνα!!!!\nGiannis Pit 1 Δεκεμβρίου 2018 - 6:29 μ.μ.\nΚαλό μήνα Ελένη. Δημιουργικό όπως εδώ.\nΕλένη B 4 Δεκεμβρίου 2018 - 10:47 μ.μ.\nBlog Archive Ιουνίου (4) Μαΐου (7) Απριλίου (14) Μαρτίου (15) Φεβρουαρίου (13) Ιανουαρίου (15) Δεκεμβρίου (9) Νοεμβρίου (11) Οκτωβρίου (14) Σεπτεμβρίου (10) Ιουλίου (9) Ιουνίου (13) Μαΐου (9) Απριλίου (11) Μαρτίου (14) Φεβρουαρίου (10) Ιανουαρίου (6) Δεκεμβρίου (11) Νοεμβρίου (9) Οκτωβρίου (13) Σεπτεμβρίου (11) Ιουλίου (6) Ιουνίου (4) Μαΐου (9) Απριλίου (10) Μαρτίου (10) Φεβρουαρίου (8) Ιανουαρίου (10) Δεκεμβρίου (5) Νοεμβρίου (5) Οκτωβρίου (8) Σεπτεμβρίου (9) Αυγούστου (2) Ιουλίου (7) Ιουνίου (8) Μαΐου (6) Απριλίου (4) Μαρτίου (5) Φεβρουαρίου (7) Ιανουαρίου (5) Δεκεμβρίου (3) Νοεμβρίου (3) Οκτωβρίου (4) Σεπτεμβρίου (2) Αυγούστου (1) Ιουλίου (1)


Στραματσόνι: «Αντιμετωπίζουμε τα ματς με την ΑΪΚ ως τελικούς»\nΣτη σημασία που έχουν για τον Παναθηναϊκό τα ματς με την ΑΪΚ Στοκχόλμης, μετά την περυσινή αποτυχημένη προσπάθεια της ομάδας να προκριθεί στους ομίλους του Europa League, στάθηκε περισσότερο ο Αντρέα Στραματσόνι στη διάρκεια συνέντευξης Τύπου.\n«Ξέρουμε πολύ καλά τι σημαίνουν για μας τα ματς αυτά. Έχουμε δουλέψει πολύ σκληρά γι' αυτά και είμαστε πανέτοιμοι» τόνισε αρχικά ο προπονητής του «τριφυλλιού» και συνέχισε:\n«Δουλέψαμε το τελευταίο διάστημα με το σκεπτικό πως ο Παναθηναϊκός πρέπει να επιστρέψει στους ομίλους των ευρωπαϊκών διοργανώσεων, όπως το αρμόζει η ιστορία του συλλόγου. Υπήρξε μεγάλη πίεση, αλλά το πιο σημαντικό ήταν η σωστή νοοτροπία. Σε τέτοια ματς οφείλεις να είσαι έτοιμος, να σέβεσαι τον αντίπαλό σου και να μπαίνεις στο γήπεδο ανάλογα με το όνομα που κουβαλάς, ως Παναθηναϊκός. Οι παίκτες μου μπορεί να έχουν βαρεθεί όλα αυτά περί νοοτροπίας, αλλά αυτό είναι το πιο σημαντικό και μας έλειψε πέρυσι. Θα δούμε στα παιχνίδια με την ΑΪΚ αρχικά εάν όντως υπάρχει αυτή η σωστή νοοτροπία. Θα δούμε πως θα ανταποκριθούμε. Δεν με νοιάζει αν ο αντίπαλος είναι η ΑΪΚ ή η Ρεάλ Μαδρίτης, αλλά αυτά τα παιχνίδια τα αντιμετωπίζουμε ως τελικούς».\nΓια την προσεχή αντίπαλο του Παναθηναϊκού ανέφερε: «Την σεβόμαστε. Η ΑΪΚ έχει παίξει τα μισά παιχνίδια στο πρωτάθλημά της, σε αντίθεση με εμάς που είμαστε ακόμη στην αρχή. Πρέπει να είμαστε ακόμα πιο συγκεντρωμένοι, γιατί οι αντίπαλοι είναι πιο έτοιμοι. Έχουμε δουλέψει σε δύο συστήματα και αυτά θα χρησιμοποιούμε. Θα παίξουμε με τον τρόπο μας, με επιθετικότητα και τον ίδιο τρόπο όπως στα φιλικά προετοιμασίας».\nΣε ό,τι αφορά στην ενδεκάδα που σκοπεύει να παρατάξει είπε: «Θέλω ο κάθε παίκτης που έχω στη διάθεσή μου, να είναι σε θέση ετοιμότητας και να παλέψει για την φανέλα. Κανείς τους δεν γνωρίζει το σύστημα και την 11άδα, γιατί θέλω να τους διατηρήσω σε εγρήγορση».\nΝίκησε 3-2 τον Παναθηναϊκό\nΤρομερή πρόκριση για τον Ηρακλή\nΟ Ηρακλής νίκησε 3-2 τον Παναθηναϊκό στη Ρόδο και εξασφάλισε θέση στον τελικό του Κυπέλλου όπου θα κοντραριστεί με τον ΠΑΟΚ. Και μόνο που τα τρία\nΑΘΛΗΤΙΣΜΟΣ 20/04/[email protected]:51 Περισσότερα\nΜετά από επιθυμία του έμπειρου άσου\nΤέλος ο Αυλωνίτης από τον Παναθηναϊκό\nΕντελώς ξαφνικά, ο Παναθηναϊκός ανακοίνωσε σήμερα τη λύση του συμβολαίου του Τάσου Αυλωνίτη. Ο Ελληνας στόπερ θέλησε ο ίδιος να\nΑΘΛΗΤΙΣΜΟΣ 18/04/[email protected]:07 Περισσότερα\nΠιεμπονγκσάντ: Γι' αυτό θέλω να ασχοληθώ με τον Παναθηναϊκό\nΤι δήλωσε ο επίδοξος αγοραστής της ΠΑΕ Παναθηναϊκός.\nΑΘΛΗΤΙΣΜΟΣ 18/04/[email protected]:24 Περισσότερα


The BlogK: Κυνηγώντας χαμένες αγάπες\nΜια 72χρονη γυναίκα πραγματοποίησε ολόκληρη εκστρατεία για να ανακαλύψει έναν ξένο, ο οποίος της εξομολογήθηκε την αγάπη του πριν από 40 χρόνια.\nΗ Regina Bradley συνάντησε τον μυστηριώδη Ουαλό στο αεροδρόμιο του Gatwick το Δεκέμβριο του 1968. Οι δυο νέοι κανόνισαν να συναντηθούν, όμως η κυρία Regina έφτασε αργοπορημένη στο σημείο συνάντησης και έτσι δεν συναντήθηκαν ποτέ ξανά.\nΗ κυρία Regina, από το Llangollen της Βόρειας Ουαλίας, είπε ότι ένιωσε πραγματικά απογοητευμένη. Αργότερα, ωστόσο, παντρεύτηκε και έκανε δυο παιδιά, αλλά δεν ξέχασε ποτέ τον «γοητευτικό, μελαχρινό άντρα,» όπως δηλώνει η ίδια.\nΤώρα, η απογοητευμένη γυναίκα έχει ξοδέψει αρκετά χρήματα σε διαφημιστικές καμπάνιες σε όλη την Ουαλία αναζητώντας τον παλιό της έρωτα.\nΌπως δηλώνει η ίδια: «Ήταν ο πρώτος που μου είπε πως με αγαπάει και δεν μπορώ να το ξεχάσω εδώ και 40 χρόνια. Ορισμένοι άνθρωποι με περιγελούν, ωστόσο θα ήθελα πάρα πολύ να τον βρω ξανά όσο είναι ακόμα καιρός.»\nΗ κυρία Regina από τη Βόρεια Ουαλία, παντρεύτηκε, έκανε δυο παιδιά, τώρα όμως έχει χωρίσει.


Έναρξη με Ντέιβιντ Μπόουι στο «Gimme Shelter Film Festival» , Events - Σινεμά - αθηνόραμα\nΈναρξη με Ντέιβιντ Μπόουι στο «Gimme Shelter Film Festival» 0\nΜία από τις μεγαλύτερες μορφές της σύγχρονης μουσικής ιστορίας θα «καταλάβει» το ροκ εντ ρολ καταφύγιο που ακούει στο όνομα Gagarin 205. Το Gimme Shelter Film Festival επιστρέφει στη Λιοσίων, και σηκώνει αυλαία με το ντοκιμαντέρ «David Bowie Is» (9/10) που αναβιώνει την ομώνυμη εντυπωσιακή έκθεση που εγκαινιάστηκε στο Λονδίνο το 2013 στο Μουσείο Victoria & Albert.\nΣτην ταινία μιλούν σπουδαίοι μουσικοί όπως ο τραγουδιστής των Pulp Τζάρβις Κόκερ, αλλά και ο θρυλικός Ιάπωνας σχεδιαστής μόδας Κανσάι Γιαμαμότο, ενώ ξεδπιπλώνονται άγνωστες πτυχές των σημαντικότερων γεγονότων στην καριέρα του Ντέιβιντ Μπόουι. Για τα φουτουριστικά κουστούμια, τα ριζοσπαστικά μουσικά βίντεο και τα ανεκτίμητης αξίας προσωπικά του αντικείμενα μιλούν οι επιμελητές της έκθεσης Βικτώρια Μπρόουκς και Τζέφρι Μαρς.\nΤο έναυσμα στη βραδιά θα δώσει η tribute μπάντα Heroes αποτελούμενη από Έλληνες μουσικούς που θα ερμηνεύσει διασκευές τραγουδιών του Μπόουι. Την προβολή θα προλογίσει η δημοσιογράφος και συγγραφέας Μαρία Μαρκουλή.\nΟι πόρτες ανοίγουν στις 20.30. Συναυλία tribute συγκροτήματος στις 21.00. Η προβολή ξεκινάει στις 22.00\nΕίσοδος: 7 € / 55 € κάρτα διαρκείας. Προπώληση εδώ\nΠερισσότερες πληροφορίες στο www.gimmeshelterfestival.com\nΤο σινεμά ροκάρει στο Gagarin 205\nΤο Gimme Shelter Film Festival επιστρέφει στη Λιοσίων για ένα τρίμηνο γεμάτο ροκ προβολές.


Μητέρα ελληνίδας ηθοποιού ποζάρει με μπικίνι και προκαλεί παραλήρημα | ΥΔΡΟΓΕΙΟΣ 106,9 FM\nΗ ομορφιά είναι κληρονομική!\nΗ μητέρα γνωστής ελληνίδας ηθοποιού πόζαρε με μπικίνι μαγιό και προκάλεσε παραλήρημα στο instagram.\nΔιαθέτει ένα καλλίγραμμο σώμα και στα 40 και κάτι είναι πιο όμορφη και ανανεωμένη από ποτέ. Μόλις «ανέβασε» τη φωτογραφία στη σελίδα της πήρε «φωτιά» από τα likes. Ο λόγος για τη μητέρα της Κόνι Μεταξά, τη Ζώζα!\nΌταν η κόρη της είχε αρχίσει να εμφανίζεται σε νυχτερινά μαγαζιά ως τραγουδίστρια εκείνη είχε ενοχληθεί. «Ήμουν αντίθετη στο γεγονός να βγει να τραγουδήσει σε κάποιο νυχτερινό μαγαζί, όχι για τη φωνή της, γι’ άλλους λόγους. Ήξερα πώς θα την αντιμετωπίσουν και τι θα συμβεί. Δεν υπήρχε λόγος να το κάνει.\nΕκεί δεν μιλούσαμε, ήταν η πρώτη φορά, εκτός από την εφηβεία που είχε έναν δεσμό και την ανέβαζε στη μηχανή και είχαμε τσακωθεί, πέρυσι ήταν η πρώτη φορά που δεν μιλούσαμε. Δεν το ήξερα, έγινε κρυφά, πίσω από την πλάτη μου. Απλά βγήκε και είπε τρία τραγούδια, δεν ήταν κάτι που της πρόσφερε κάτι, απλά στο μαγαζί που έφερε κόσμο, στον πατέρα της. Ήξερε ότι θα είμαι αντίθετη».\nΠροηγούμενο Προηγούμενο Πρόγνωση καιρού: Το καλοκαίρι καλά κρατεί – Στους 36 βαθμούς θα ανέβει την Τετάρτη η θερμοκρασία\nΕπόμενο Επόμενο Η Eldorado ψάχνει στρατηγικό εταίρο για τις Σκουριές -Το συζητά για υψηλότερα δικαιώματα χρήσης


Πολύ... σκληρή η ΕΠΟ\nΜε μια ανακοίνωση... «άλλα λόγια, ν' αγαπιόμαστε» επιχειρεί η ΕΠΟ να απαντήσει σε όσους της επιρρίπτουν ευθύνες για την κατρακύλα του ελληνικού ποδοσφαίρου. Τα διαιτητικά αίσχη, με αποκορύφωμα τη «σφαγή» του Αστέρα Τρίπολης στον τελικό του Κυπέλλου και η έλλειψη ισονομίας με την αθλητική δικαιοσύνη να προκαλεί, καθώς λειτουργεί με δύο μέτρα και δύο σταθμά, δεν φαίνεται να συγκινούν την ομοσπονδία που μεταξύ άλλων αναφέρει:\n* ΜΠΑΣΚΕΤ Εφυγε μόνος του ο Μπανκς\nΑνοιξε μόνος του την πόρτα της εξόδου ο Μάρκους Μπανκς, αρνούμενος να ακολουθήσει την αποστολή του Παναθηναϊκού στη Θεσσαλονίκη, εν όψει του αποψινού αγώνα με τον ΠΑΟΚ. Είναι αλήθεια ότι ο Αμερικανός γκαρντ μετρούσε μέρες στην Αθήνα, αφού ο Αργύρης Πεδουλάκης είχε ήδη αποφασίσει να τον αντικαταστήσει με τον Αρ Τι Γκουίν, που αναμένεται να ανακοινωθεί και επίσημα το αργότερο μέχρι τη Δευτέρα.\nΕΓΚΡΙΘΗΚΕ Η ΑΙΤΗΣΗ ΤΟΥ ΑΡΗ ΓΙΑ ΤΟ «ΖΩΤΙΚΟ» ΑΡΘΡΟ - ΡΥΘΜΙΖΕΙ 32 ΕΚΑΤ. ΕΥΡΩ! 99 λόγοι για να πανηγυρίζει\nΟ Αρης έμαθε χθες, στη μία μετά το μεσημέρι, ότι έγινε δεκτή η αίτηση υπαγωγής του στο άρθρο 99 του πτωχευτικού κώδικα και από τότε άρχισαν οι πανηγυρισμοί των παραγόντων του. Τι σημαίνει, στην πράξη, μια τέτοια εξέλιξη για τους Θεσσαλονικείς, που είχαν θέσει ως βασικό όρο επιβίωσης την υπαγωγή τους σε αυτό;\nΚΑΡΑΓΚΟΥΝΗΣ Από το Λονδίνο στην Παιανία\nΑνοίγει ο δρόμος για να επιστρέψει ο Γιώργος Καραγκούνης στον Παναθηναϊκό! Ο μάνατζερ του αρχηγού της εθνικής μας ομάδας, Πασχάλης Τουντούρης, δήλωσε πως «το πιο πιθανό είναι ότι την Κυριακή θα είναι το τελευταίο παιχνίδι που θα παίξει ο Γιώργος με τη Φούλαμ.\n«Δουλέψτε όλοι μαζί για τον ΠΑΟΚ»\nΟ Ιβάν Σαββίδης συνέχισε τις προσπάθειες για να δείξει σε όλους στον ΠΑΟΚ τις προθέσεις του και το πλάνο επίτευξης των στόχων του. Μετά την τρίωρη συνάντηση που είχε προχθές με τους παίκτες και όλους τους υπαλλήλους της ομάδας, χθες συναντήθηκε με τον Θόδωρο Ζαγοράκη και τον Ζήση Βρύζα.\nΗ Βέρντερ Θέλει Φούντα\nΗ Βέρντερ Βρέμης επιθυμεί να εντάξει στο δυναμικό της τον Ταξιάρχη Φούντα, ωστόσο στην ΑΕΚ υπολογίζουν κανονικά στο νεαρό μεσοεπιθετικό που κλείνει τα 18 τον προσεχή Σεπτέμβριο. Ο Φούντας φέρεται να ταξίδεψε προσφάτως στη Βρέμη και να συζήτησε με τους ανθρώπους του γερμανικού συλλόγου. Πάντως μολονότι η ΑΕΚ υποβιβάστηκε σε ερασιτεχνική κατηγορία, με βάση το άρθρο 90 Α του νόμου 2725/1999, έχει τη δυνατότητα να κρατήσει για άλλο ένα χρόνο στο δυναμικό της παίκτες που δεν λήγουν τα συμβόλαιά τους.\nΕΓΚΡΙΘΗΚΕ ΣΤΗ Γ.Σ. ΤΗΣ ΠΑΕ ΠΑΟ Η ΛΗΨΗ 5 ΕΚΑΤ. ΕΥΡΩ Ανάσα με δάνειο\nΗ χθεσινή γενική συνέλευση της ΠΑΕ Παναθηναϊκός ενέκρινε ομόφωνα το ομολογιακό δάνειο ύψους 5 εκατομμυρίων ευρώ, το οποίο αναμένεται να δώσει βαθιά οικονομική ανάσα στους «πράσινους» που προσπαθούν να εξυγιανθούν οικονομικά. Το επόμενο τετράμηνο δεν προβλέπεται να έχουν άλλα έσοδα, εκτός κι αν πουληθεί κάποιος ποδοσφαιριστής.\nΑναζητείται και τεχνικός διευθυντής στον Ολυμπιακό\nΔεν ψάχνει μόνο για παίκτες στην ισπανική και γαλλική αγορά ο Ολυμπιακός. Οι «ερυθρόλευκοι» δεν έχουν εγκαταλείψει τη σκέψη της πρόσληψης τεχνικού διευθυντή, παρά την «προαγωγή» του Χουάνχο Λορένθο σε ρόλο τεχνικού συμβούλου σε θέματα μετεγγραφών, μετά την απομάκρυνση του Ντάρκο Κοβάσεβιτς.\nΜάχες για το σεντόνι\nΗ μάχη στη Γερμανία θα γίνει πρόσωπο με πρόσωπο. Στην Πορτογαλία, στην Αγγλία και στην Ιταλία, μέσω τρίτων. Αλλού, οι ομάδες φόρεσαν μαγιό και βατραχοπέδιλα. Λίγο πριν από το φινάλε της αγωνιστικής περιόδου και τον τελικό του Ουέμπλεϊ, είναι πια λίγα τα ανοιχτά μέτωπα.


Η Λυδία Κονιόρδου ερμηνεύει Λούλα Αναγνωστάκη στο ΔΗΠΕΘΕ Ιωαννίνων | Epirus News\nΤρεις γυναίκες. Η Σοφία, η Σοφία Αποστόλου, η Έλσα. Τρεις προσωπικές ιστορίες. Ζωές στοιβαγμένες μέσα σε διαμερίσματα. Το προσωπικό που γίνεται καθολικό. Παρέλαση. Υδρορροές. Θόρυβοι. Τρεις γυναίκες που θα συνδέσουν το παρελθόν με το παρόν και θα προσπαθήσουν να ενταχθούν σ’ ένα μέλλον. Εξόριστες, μετέωρες, σ’ ένα πουθενά…\n«Ουρανός Κατακόκκινος» – « Σ’ εσάς που με ακούτε» της Λούλας Αναγνωστάκη\nΕρμηνεία: Λυδία Κονιόρδου\nΣκηνοθεσία- Διαμόρφωση σκηνικού χώρου: Κωνσταντίνος Χατζής\nΠαρασκευή 16, Σάββατο 17 και Κυριακή 18 Ιανουαρίου, ώρα 9.00’ μ.μ.\nΔιάρκεια παράστασης: 70’ – Γενική είσοδος: 15 €\nΟυρανός Κατακόκκινος –Σ’ εσάς που με ακούτε\nΗ Λυδία Κονιόρδου ερμηνεύει τα συγκλονιστικά κείμενα της Λούλας Αναγνωστάκη στην άψογη σκηνοθεσία του Κωνσταντίνου Χατζή και αποδεικνύει πως είναι η κορυφαία ηθοποιός της γενιάς της…\nΤα εύσημα, βέβαια, ανήκουν πρώτα στη μεγάλη Λούλα Αναγνωστάκη, που έγραψε αυτό το βαθύ, οξύ κείμενο για τον ηρωισμό που απαιτεί η καθημερινότητα, για τη ροπή μας στο Κακό (χωρίς να υπάρχει απαραιτήτως κάποιος ψυχολογικός ή άλλος σοβαρός λόγος που να δικαιολογεί την επιλογή μας), για την αληθινή ελευθερία που είναι πρωτίστως προσωπικό, «εσωτερικό» επίτευγμα. Αλλά επειδή οι λέξεις μόνες τους είναι πάντα λίγες, δεν μπορώ να μη θαυμάσω αυτή την ερμηνευτική ευλυγισία (χαμηλόφωνη και εσωτερική, στον αντίποδα του μεγέθους των ερμηνειών της στην τραγωδία), αυτό τον πλούτο των παραμικρών αισθηματικών αποχρώσεων, αυτήν τη φωτιά που καίει την Κονιόρδου. Η Λούλα Αναγνωστάκη απέδωσε το 2002 με εντυπωσιακή δραματουργική εμβρίθεια και οξυδέρκεια αυτό που θα ακολουθούσε, αυτό που συμβαίνει σήμερα. Η Λυδία Κονιόρδου, ερμηνεύοντας τον λόγο της Αναγνωστάκη, και η εξαιρετική σκηνοθεσία του Κωνσταντίνου Χατζή προσφέρουν την έμπρακτη απόδειξη πολλών εξ όσων έχει γράψει ο master Πίτερ Μπρουκ. Ένα μάθημα υποκριτικής στον άδειο χώρο.\nΕδώ, η συνάντηση της τυραννικής, βιωματικής μνήμης της Αναγνωστάκη με το κοινό αμαρτωλό παρελθόν. Εδώ, η εκρηκτική αυτή ένωση ορμάει με εφιαλτικά προφητική ισχύ στο σήμερα. Εδώ η συνάντηση Της γραφής, Της συγγραφής με Την υποκριτική τους κορύφωση και Την υποκριτική τους διεύρυνση. Η Λυδία Κονιόρδου, στην εύστοχη σκηνική σύνθεση που επιχείρησε ο Κωνσταντίνος Χατζής, τυπικά μόνον αναμετρήθηκε με πρόσωπα από τα δύο έργα της Αναγνωστάκη. Ουσιαστικά περιέλαβε μέσα στην υποκριτική της περιπέτεια όλη τη συγκλονιστική πινακοθήκη των ηρώων-καταστάσεων της συγγραφέως-συνείδησής μας, που εξομολογούνται αποκαλυπτικά, θυμούνται οδυνηρά, εκμυστηρεύονται κωμικοτραγικά, ανακρίνονται βασανιστικά. Οι λύσεις του σκηνοθέτη Κωνσταντίνου Χατζή ανέδειξαν τα στοιχεία της παράστασης και της ερμηνείας.\nΗ συνάντηση ενός νέου σκηνοθέτη του Κ. Χατζή με την Λυδία Κονιόρδου, ευτύχησε να μας παραδώσει μια εντελώς καινούργια ανάγνωση των δύο έργων. Τα τρία πρόσωπα, ερμηνευμένα από μία αδρή ηθοποιό που γνωρίζει αρχαία τραγωδία, δηλαδή τον αρχαιτυπικό κώδικα, σε συνδυασμό με την σκηνοθετική επιλογή ώστε το «ηττημένο» πρόσωπο να γίνεται μια καθολική «κραυγή» αγωνίας.\nΗ εθνική μας τραγωδός μάς αποκαλύπτεται –επιτέλους- και ως εξαιρετικών ποιοτήτων, πραγματικά απαστράπτουσα κωμικός. Είναι εξίσου συγκλονιστική διακατεχόμενη από κωμικό οίστρο, όπως όταν αλωνίζει το «φυσικό» χώρο της, τις μεγάλες αρχαίες Ορχήστρες, αγγίζοντας και μεταγγίζοντας υψηλά επίπεδα τραγικής μέθεξης στις κερκίδες. Την μεγάλη, σαν έτοιμη από καιρό, ανατροπή η σπουδαία ηθοποιός την πραγματοποιεί χάρη στη «δηλητηριώδη», αισθαντική, γλυκόπικρη δραματουργία της Λούλας Αναγνωστάκη. Είχε κατ’ αρχάς την ευφυΐα να διαγνώσει και να αναδείξει το κρυμμένο, συνήθως παραγκωνισμένο υποδόριο χιούμορ της δραματουργού. Συγκεκριμένα, τριών γνωστών μονολόγων της από τα έργα «Σε εσάς που με ακούτε» και «Ουρανός Κατακόκκινος». Κάνοντάς μας ασταμάτητα να γελάμε μέσα από ένα συνεχή κλαυσίγελο για την Ελλάδα που ποτέ δεν θα αλλάξει. Θέτοντας μέσα από μια περιπτωσιολογία ειδική καίρια ερωτήματα για την κοινή ανθρώπινη φύση. Γυναικεία μεν, αλλά ανθρώπινη τελικά. Παραδοξότητα; Κάθε άλλο.\nΗ Λυδία Κονιόρδου, επιβλητικά Δωρική, πατά πάνω στον στέρεο προφητικό λόγο της Αναγνωστάκη και με την μοναδικότητά της, αφτιασίδωτη, φυσική, σπουδαία, παντρεύει τους δυο πολυεπίπεδους μονολόγους. “Τρεις προσωπικές ιστορίες” της Σοφίας, της Σοφίας Αποστόλου και της Έλσας παίρνουν υπόσταση με την υποκριτική δύναμη της κορυφαίας πρωταγωνίστριας.\nΟ Κωνσταντίνος Χατζής έστησε την παράσταση κρατώντας την ποιητικότητα του κειμένου αλλά χωρίς πρόσθετα στολίδια. Μια παράσταση για αυτούς που δεν θέλουν να βολευτούν και δεν θέλουν να είναι ο μέσος όρος.\nIoannina, ΔΗΠΕΘΕ Ιωαννίνων, Θέατρο, Ιωάννινα θέατρο, Ιωάννινα θεατρική παράσταση Ο ουρανός κατακόκκινος - Σ'εσάς που με ακούτε, Λυδία Κονιόρδου, Ο ουρανός κατακόκκινος - Σ'εσάς που με ακούτε, θέατρο Ιωάννινα\n← Περιφέρεια Ηπείρου: Εμβολιασμοί κατά της λύσσας\nΣύλληψη στην Κακαβιά Ιωαννίνων για διακίνηση ναρκωτικών →


allstarkourouna: Ο παίκτης που ταιριάζει στον Παναθηναϊκό....\nκυριακή τσουλτζίδου 1 Δεκεμβρίου 2012 - 12:14 π.μ.\nΌντως σαν παίκτης θα ταίριαζε περισσότερο ο Μέρφι στον παο και αυτό που πραγματικά λείπει από την ομάδα είναι ένα τεσσάρι με σουτ αλλά αφού έκλεισε ο καπόνο και από εβδομάδα έρχεται.\nΚάπου διάβασα πως έφυγε ο πιτσιόλης από το επιτελείο της ομάδας. Είναι αλήθεια;\nΤέλος με τις ανανεώσεις σπανούλη και διαμαντίδη έχεις ακούσει τίποτα;Τον τελευταίο καιρό ακούγονται διάφορα.Από το ο ραζνάτοβιτς έβαλε τιμή εκκίνησης τα 3εκ για σπανούλη και ως το ο Διαμαντίσης έχει ξενερώσει και είτε αποχωρεί είτε αποσύρεται\nGodfather 1 Δεκεμβρίου 2012 - 11:23 μ.μ.\nΚουρούνα η γνώμη μου είναι ότι ο αδύναμος κρίκος του Παναθηναϊκού είναι ο Ούκιτς. Πιστεύω ότι είναι πολύ κακό για το τίποτα. Και την ίδια άποψη είχα και από τις προηγούμενες ομάδες του. Από κει και πέρα, δείχνει σε πρώτη φάση ότι μπορεί να προσφέρει ο Μπανκς, αρκεί κατά την γνώμη μου πάντα, να μην πάρουν τα μυαλά του αέρα, γιατί είναι πολύ εύκολο να αντιστραφεί όλο το αρχικό θετικό κλίμα και να γίνει ο αποδιοπομπαίος τράγος.\nΗ προσθήκη Καπόνο είναι κλειστό χαρτί. Όποιος κάνει προβλέψεις και γράφει διθυράμβους πριν δεν τον παίχτη να παίζει με τα πράσινα, είναι αστείος. Και ο Τρεισι Μάρευ ήταν σουτέρ αλλά πέρασε και δεν ακούμπησε. Δεν διαφωνώ καθόλου μαζί σου ότι ένα τεσσάρι με καλό σουτ και ριμπάουντ, θα έδενε περισσότερο την ομάδα, παρά ένας κλασικός σουτέρ στο τρία. Η ειρωνεία είναι πάντως ότι την στιγμή που ο Παναθηναϊκός έκλεισε τον Καπόνο για να βρει το σουτ από την περιφέρεια, άρχισε να ανεβαίνει ο Μπράμος.\nkostas mast 2 Δεκεμβρίου 2012 - 1:22 π.μ.\nto ean piasei h oxi o kapono einai asxeto to ean h metagrafi tou se theoritiko epipedo einai megali edo paraligo o malkovic ean ton akouge apo ta misa tis protis xronias o paulos na evgaze axristo ton dominique k simera na legame ton dominique apotyximeno\nGodfather 1 Δεκεμβρίου 2012 - 11:28 μ.μ.\nΑ και κάτι που ξέχασα πριν. Στο σύγχρονο μπάσκετ πιστεύω ότι δεν γίνεται να επιβιώσεις μόνο με το σουτ. Θεωρώ αδύνατο ο Καπόνο (και ο κάθε Καπόνο) να παίζει μόνο για να σουτάρει τρίποντο. Αλλά δεν ξέρω τον παίχτη οπότε δεν θέλω να πω περισσότερα πριν τον δούμε να παίζει..\npanos919 2 Δεκεμβρίου 2012 - 5:46 π.μ.\nO Kαπόνο είναι μεν μόνο σουτέρ, αλλά καμία σύγκριση δεν υφίσταται με Tracy Murray, κατά την γνώμη μου, καθώς ο Καπόνο τις χρονιές που αγωνίστηκε στο ΝΒΑ ήταν ξεκάθαρα ένας απο τους κορυφαίους στα τρίποντα, ακόμα και βάση ποσοστού (το οποίο δείχνει πάντα αν ένας παίχτης όντως ξέρει να σουτάρει καλά). Συμφωνώ βέβαια 1000% με το οτι αν δεν δεις τι θα κάνει ο παίχτης, είναι μοιραία άστοχος ο κάθε σχολιασμός. Ασφαλώς και παίζει ρόλο και η κατάσταση στην οποία βρίσκεται ο κάθε παίχτης, είναι λίγο δύσκολο ο Καπόνο που θα έρθει τώρα στον ΠΑΟ να παίξει ίδιο μπάσκετ με τον Kαπόνο των 25 ετών, που είχε το 4ο καλύτερο all time ποσοστό στα τρίποντα στο NBA, όσο έπαιζε στους Ηeat. Παρ'όλα αυτά, ο μεν (Murray) ενώ είχε το σουτ προσπάθησε να γίνει καλό δυάρι, και κατέληξε να αναφέρεται μόνο επειδή είναι... ξάδερφος του Αllan Houston, ενώ ο δε είναι έξυπνος, συμβιβάστηκε απο την αρχή με αυτά που είχε, και έγινε κορυφαίου επιπέδου σουτέρ. Όσο για το αν επιβιώνεις φίλε Godfather, ας ρωτήσουμε, πχ τον Αλβέρτη, αλλά αυτή είναι μεγάλη κουβέντα, διότι υπεισέρχεται αναγκαστικά η αντίληψη του καθενός μας για το σύγχρονο μπάσκετ..\nGodfather 2 Δεκεμβρίου 2012 - 5:47 μ.μ.\nΦίλε Πάνο θέλω μόνο να σχολιάσω ότι ο Αλβέρτης φυσικά και δεν επιβίωσε μόνο με το σουτ. Έκανε κι άλλα πράγματα. Αν κάνω λάθος διόρθωσε με αλλά ξεκινούσε πάντα πάνω στον καλύτερο επιθετικό της αντιπάλου.Αναφέρομαι στα πρώτα χρόνια του στον Παναθηναϊκό.Όσο αντέχανε τα πόδια του. Σίγουρα βοηθούσε στα ριμπάουντ. Και αργότερα βοηθούσε αλλιώς, είτε με έξυπνα κερδισμένα φάουλ, είτε με την εμπειρία του κτλ κτλ. Δεν υπάρχει λόγος να αναλύσω το παιχνίδι του Αλβέρτη. Ο Αλβέρτης είναι από μόνος του μια ξεχωριστή κατηγορία αθλητή. Και μόνο το γεγονός ότι ο μοναδικός παίχτης που έμεινε να ενώνει τρεις εποχές Παναθηναϊκού λέει πολλά. Προ Ομπράντοβιτς, Ομπράντοβιτς, μετά Ομπράντοβιτς εποχή.\npanos919 2 Δεκεμβρίου 2012 - 11:11 μ.μ.\nΣε καμία περίπτωση δεν μπορώ να αμφισβητήσω τον Αλβέρτη ως σύμβολο του ΠΑΟ, αλλά το να τον ονομάζουμε ξεχωριστή κατηγορία λόγω μακροημέρευσης και μόνο, είναι κάπως άδικο για άλλους καλούς παίχτες.. Σαν να λέμε οτι ο Gary Neville ήταν ο κορυφαίος της MUTD ένα πράγμα. Δεν κάνεις λάθος και φυσικά κατανοώ τα επιχειρήματα σου (είναι βασισμένα σε γεγονότα, άλλωστε), αλλά θα μου επιτρέψεις να θεωρώ τον Αλβέρτη της δεκαετίας 99-09 μονοδιάστατο παίχτη. Κάτι που δεν είναι κακό. Ήταν πάντα μέτριος ριμπάουντερ (μην ξεχνάμε οτι μιλάμε για έναν forward ύψους 2.05), βεβαίως και η εμπειρία του έπαιξε τεράστιο ρόλο ειδικά τις τελευταίες του χρονιές, όσο για τα έξυπνα κερδισμένα φάουλ θα προτιμούσα να μην σχολιάσω. Anyway, κανένας δεν αρνείται οτι ήταν εκ των κορυφαίων σουτερ που πέρασε απο τα ελληνικά γήπεδα, αλλά προσωπικά δεν δέχομαι οτι ξέφυγε απο την μετριότητα στους άλλους τομείς του παιχνιδιού του.\nkostas mast 2 Δεκεμβρίου 2012 - 1:14 π.μ.\nαν κ από όσο ξέρω από έγκυρες πήγες το θέμα φωτση δεν έχει κλήση ακόμα κ είναι αρκετά πιθανό να φορέσει τα πράσινα από δετός εγώ θα φερνα κ καπονο κ μερφη εάν δεν έρθει ο φωτσης διώχνοντας πάνκο γιατι σουτερ σαν τον Καπονο όταν τον βρίσκεις ελεύθερο τον αποκτάς οσο για ουκιτς σε λίγο καιρό θα τρίβετε τα μάτια σας\nANAMAST 3 Δεκεμβρίου 2012 - 9:19 π.μ.\nΕΘΝΙΚΗ ΟΜΑΔΑ. Εχουν γινει τοσες επαφες και εμεις δεεεεεεεν. Μακαρι να μας τα φυλας για το περιοδικο.Αναμενουμε για παρασκηνιακες λεπτομερειες.\nPeris Indie Boy 3 Δεκεμβρίου 2012 - 3:24 μ.μ.\nΤο τεσσαρι με σουτ που χρειαζεται ο ΠΑΟ ειναι ο μεγαλος Αντρες Νοτσιονι που ειναι με το ενα ποδι εκτος απο την Καχα. Τεραστια προσωπικοτητα αλλα φτανει εκει το μπατζετ του ΠΑΟ?\npanos919 3 Δεκεμβρίου 2012 - 9:54 μ.μ.\nΩραίος ο Νοτσιόνι, ξέρει πολύ μπάσκετ, είναι και τρελός με την καλή έννοια, και θα ανέβαζε τον ΠΑΟ επίπεδο. Τεσσάρι όμως δεν είναι. Τεσσάρι είναι ο Ντάνκαν και ο Γκαρνέτ, τεσσάρι είναι o Mπατίστ, ο Ελιγιάχου, ακόμα και ο Χάινς του Ολυμπιακού, αν και με το ζόρι. Ο Νοτσιόνι είναι περιφερειακός παίχτης, δεν έχει πεδίο δράσης το ζωγραφιστό. Πάντως συμφωνώ, αν ο ΠΑΟ κατάφερνε να κάνει τέτοιο κόλπο, θα ήταν για έτοιμος για final 4.\nantpapreth 4 Δεκεμβρίου 2012 - 4:01 μ.μ.\nO Νοτσιόνι πλέον φίλε Πάνο ΕΙΝΑΙ 4αρι γιατί είναι πολύ αργός για να παίξει στο φτερό, ο Χάινς όχι μόνο δεν είναι 4αρι αλλά είναι 5αρι και ο Μπατίστ τα τελευταία χρόνια που βάρυνε τον έκανε 5άρι ολκής ο Ομπράντοβιτς κ φαίνεται από το οτι προσπαθεί να τον αξιοποιήσει σαν 4αρι ο Πιανιτζάνι και τρώει τα μούτρα του ενώ τα λίγα λεπτά που παίζει 5αρι μέσα στους αγώνες θυμίζει τον Μπατίστ του ΠΑΟ.\nΤέλος να σου θυμίσω οτι το σύγχρονο 4αρι πλέον ειναι έχει σαν κύριο χαρακτηριστικό το σουτ και όχι το παιχνίδι στο ποστ.\nΜια απλή φιλική διαφωνία φιλε Πανο και τίποτα παραπάνω.\npanos919 4 Δεκεμβρίου 2012 - 9:38 μ.μ.\nΑναγκαστικά θα συμφωνήσουμε στο οτι διαφωνούμε, καθώς η εργαλειακή ορθολογικότητα όσων αναφέρεις με βρίσκει αντίθετο. Ναι, ο Νοτσιόνι είναι αργός για να παίξει στο φτερό, αλλά αυτό τον καθιστά αυτόματα 4αρι? Τι γίνεται με το inside game (που δεν έχει), και όλα αυτά τα λεγόμενα ''fundamentals'' που ένας power forward μαθαίνει απο όταν αποκτά σταθερή θέση σε μικρή ηλικία (απο το καλό box out στις βολές μέχρι το πώς να σπρώχνει ανάλογα με τα κιλά του αντίπαλου ψηλού και πάρα πολλά άλλα)? Θα τα μάθει όλα αυτά τώρα που τριαντάρησε και θα ξεχάσει τη θέση 3 που έπαιζε τόσα χρόνια? Και έστω οτι αυτό είναι δυνατόν, πως θα αμυνθεί ο Νοτσιόνι απέναντι σε παίχτες πάνω απο 2.05 και 15 κιλά βαρύτερους απο αυτόν? Το μπάσκετ φίλε antpapreth είναι πολύ πιο σύνθετο απο οτι φαίνεται, και κάθε θέση έχει 2 εκφάνσεις, αυτή της επίθεσης, και αυτή της άμυνας. Έχοντας δει τον Χάινς αρκετές φορές απο κοντά να παίζει, σε διαβεβαιώνω οτι είνα όσο πεντάρι είμαι και εγώ. Μιλάμε για έναν παίχτη με ύψος 1.96, (ελάχιστα πιο ψηλός απο τον Σπανούλη, για να σου δώσω ένα μέτρο σύγκρισης) ο οποίος έχει τα πιο μακριά χέρια που έχω δει ποτέ σε άνθρωπο. Αυτό έχει σαν αποτέλεσμα να αμύνεται αρκετά αποτελεσματικά στη θέση 5 χρησιμοποιώντας και το άλμα του και πηγαίνοντας ''γύρω γύρω'' απο τους αντίπαλους ψηλούς για το κόψιμο. Όλα καλά μέχρι εδώ. Στην επίθεση όμως, ποτέ μα ποτέ δεν έχει βάλει πλάτη στον αντίπαλο center για να δεχτεί την μπάλα και να σκοράρει, και όταν την δέχεται, στα 4-5 μέτρα πάντα, την βάζει αμέσως κάτω και ξεκινάει drive. Προσωπικά αυτό το ονομάζω small forward χωρίς σουτ, καθώς ακόμα και να επικαλεστούμε το σύγχρονο μπάσκετ που αναφέρεις, δεν βρίσκω κάτι κοινό του Χάινς με παίχτες όπως ο Lorbek, o Krstic και άλλα 5αρια της Ευρώπης. Το ίδιο ισχύει και με τον Batiste. Eπειδή δηλαδή τριανταπεντάρησε, βάρυνε, και δεν μπορεί να μαρκάρει στα πόδια άλλα 4αρια, έγινε center? Ο Obradovic έκανε τη μαγκιά, τον έβαλε στο 5 και του βγήκε για αρκετά χρόνια. Δεν αλλάζει κάτι αυτό. Ο παίχτης έχει ύψος 2.03 και ξεκίνησε να αγωνίζεται ως small forward, μην το ξεχνάμε. Όσον αφορά τα χαρακτηριστικά των παιχτών στο σύγχρονο μπάσκετ, δεν μπορώ να καταλάβω πως δεχόμαστε έτσι, δογματικά, οτι το σύγχρονο 4αρι έχει σαν χαρακτηριστικό το σουτ, απλά και μόνο επειδή έχει γίνει μόδα τα τελευταία χρόνια. Το ξεκίνησαν ο Dirk και ο Rasheed Wallace στους Pistons, (εδώ όμως μιλάμε για παίχτες 2.11 που έπαιζαν με πλάτη ακόμα και τον Yao Ming), στην απο 'δω μεριά η CSSKA κέρδισε χρησιμοποιώντας έτσι τον Smodis, αλλά οκ, έχει παραγίνει αυτός ο ''εκφυλισμός'' των θέσεων στο μπάσκετ. Γι' αυτό και για να βρείς ψηλό που να ξέρει να κάνει hook σήμερα πρέπει να βάλεις αγγελία σε εφημερίδα (Μόνο αν ανοίξει σχολή ο Λάζαρος θα σωθούμε, κουρούνα κάνε καμία διερευνητική επαφή). Επειδή έχω χρόνο και γράφω ασταμάτητα, κλείνω για να μην σε κουράσω άλλο. Ι don't dig that που λέμε και στο χωριό μου, αλλά φυσικά ο καθένας μας έχει την άποψή του. Και εννοείται οτι όλα αυτά τα λέμε φιλικά, αν συμφωνούσαμε όλοι εδώ μέσα δεν θα είχαν γίνει πάρα πολλές ωραίες συζητήσεις.\nantpapreth 5 Δεκεμβρίου 2012 - 3:31 μ.μ.\nΝαί ρε συ Πάνο,δεν διαφωνώ οτι όλοι αυτοί πλην του Χάινς ξεκίνησαν να παίζουν σε άλλες θέσεις από αυτές που πάιζουν τώρα.\nΝαί, ο Νοτσιόνι κάποια στιγμή ήταν ένας από τους καλύτερους SF στην Ευρώπη όπως και ο Μπατίστ ήρθε ως SF(μέτριο) στο Βέλγιο από το ΝΒΑ και τον έκανε ο Γκαστόνε το καλύτερο PF στην Ευρώπη. Ο Χάινς είναι μια άλλη ιστορία κ με το ύψος που έχει όντως δεν είναι το πρότυπο του σέντερ αλλά είναι τόσο καλός και αποτελεσμάτικος στο να παίζει αυτή την θέση που την κάνει δικαιωματικά "δική" του.\nΟ αντίλογος σε όλα αυτά όμως είναι πως το μπάσκετ όπως και όλα τα πράγματα στην ζωή εξελίσσονται και αν μείνουμε στάσιμοι θα μας αφήσει πίσω. Συνεπώς όσο γερνάει ο αθλήτης και χάνει κάποια στοιχεία που χαρακτηρίζουν το παιχνίδι του θα πρέπει να αλλάζει τον τρόπο παιχνιδιού του(Μπατίστ, Νοσιόνι). Με την λογική σου, ο Αντετοκούμπο Γ.(που είναι και της μόδας) με μπόι 2.06 δεν θα έπρεπε επ ουδενί να παίζει play maker αλλά PF γιατί το ύψος του είναι ιδανικό για 4αρι παρότι το πρότυπο του άσσου της δεκαετίας 90' θεωρούσε πως το ιδανικό ύψος κυμαίνεται γύρω στο 1.90.\nΤα πρότυπα των θέσεων αλλάζουν και αυτά με τον καιρό ανάλογα με τον τρόπο που παίζεται το παιχνίδι. Έτσι ενώ παλιότερα παίζαμε στο 4-5 με Τάρλατς, Φασούλα(που είχαν παιχνίδι με πλάτη και έβγαιναν από το ζωγραφιστό μόνο για να σουτάρουν βολές) τώρα παίζουμε με 4-5 Πρίντεζη-Χάινς που τρέχουν το γήπεδο καλύτερα από τα guards. Σε αυτά τα χρόνια το παιχνίδι άλλαξε και η επίθεση έπεσε απο τα 30" στα 24" και έπρεπε να υπάρχουν πιο γρήγορες πεντάδες.\nΣου λέω πράγματα που τα ξέρεις αλλά δεν μπορείς να τα παραβλέψεις για να καταλάβεις οτι η κάθε εποχή θα φέρει και τις αλλαγές της και στον τρόπο παιχνιδίου αλλά και στα πρότυπα των θέσεων.\npanos919 5 Δεκεμβρίου 2012 - 8:04 μ.μ.\nΔεν διαφωνώ κάπου, έχω να πω μόνο οτι για να δούμε αν όλες αυτές οι αλλαγές είναι προς το καλύτερο θα πρέπει να περιμένουμε χρόνια, οπότε ας μην παρασυρόμαστε απο εφήμερα πράγματα και τάσεις που γίνονται μόδα ( PF που σουτάρουν 5 τρίποντα, PG με ύψος 2 μέτρα, κλπ). Μακάρι δηλαδή το παιδί να γίνει το καλύτερο πλέι μέικερ, και τώρα σε αυτές τις ηλικίες είναι πολύ διασκεδαστικό να τον παρακολουθούμε να παίζει, αλλά ας τον φανταστούμε σε 5 χρόνια, που το σώμα του θα έχει αναπτυχθεί και σε όγκο, και θα πρέπει να κυνηγάει στην άμυνα άτομα που τρέχουν πολύ πιο γρήγορα απο αυτόν, για να το πώ έτσι απλοϊκά (το ιδανικό ύψος για άσσο είναι χαμηλό απο πάντα, προφανώς λόγω ευκινησίας και πλεονεκτήματος σε ταχύτητα). Οι αλλαγές που έχουν βελτιώσει κατά καιρούς το μπάσκετ είναι αναμφισβήτητες, αλλά η κεντρική ιδέα είναι η ίδια since day one. Όσο πιο ψηλός είσαι, τόσο πιο κοντά στο καλάθι παίζεις, βάζεις πιο εύκολα απο τους κοντούς την μπάλα μέσα, και κερδίζει η ομάδα σου. Δεν αποκλείεται, δηλαδή, η ιστορία να γράψει κάποτε οτι αν την δεκαετία των 00's τα 4αρια δεν έβαζαν στο ρεπερτόριο τους το μακρινό σουτ, το μπάσκετ θα είχε μείνει πολύ πίσω.. Αυτό όμως, ξαναλέω, είναι κάτι που θα αργήσουμε να το μάθουμε..\nb-ball kourouna 3 Δεκεμβρίου 2012 - 5:17 μ.μ.\nΓια τις υποθέσεις των ανανεώσεων όλα στην ώρα τους. Δεν νομίζω ότι αυτή τη στιγμή υπάρχει υπαρκτό ζήτημα και στη μια και στην άλλη πλευρά. Εννοώ στο ότι αφορά στο τι θα γίνει και πως θα γίνει.\nκυριακή τσουλτζίδου 3 Δεκεμβρίου 2012 - 8:33 μ.μ.\nΑυτό που έγραψα για τον πιτσιόλη ισχύει;Έφυγε από τον παο;\nb-ball kourouna 3 Δεκεμβρίου 2012 - 5:22 μ.μ.\nΣυμφωνώ σε όσα γράφεις. Νομίζω ότι στο τεύχος του Σεπτεμβρίου (δεν θυμάμαι ποιό ήταν) είχα γράψει πριν ακόμη ο Παναθηναϊκός παίξει έστω και ένα επίσημο παιχνίδι ότι το μεγαλύτερο πρόβλημα του Πεδουλάκη ήταν πως θα παντρέψει στην ίδια πεντάφδα Διαμαντίδη και Ούκιτς. Πλέον και από όσο βλέπω και στα τελευταία ματς παίζουν ολοένα και λιγότερο παρέα...\nΟ Καπόνο είναι όντως κλειστό χαρτί. σπουδαίος σουτέρ αλλά μονοδιάστατος. Πουθενά δεν του ζητήθηκε και ποτέ να είναι πρωταγωνιστής. Αν μπορεί να το κάνει στην Ευρώπη είναι σοβαρό θέμα συζήτησης. Μόνο με το σουτ δεν αντέχει ένας παίκτης στην Ευρώπη. Δεν αντέχει καν το είδος του pure scorer όπως για παράδειγμα ο Φλιπ Μάρεϊ (συνωνυμία με τον Τρέισι) που είχε έρθει για την Εφες πριν κάτι χρόνια. Στο ΝΒΑ στήνεται ένας καλός σουτέρ στη γωνία, παίρνει 3-4 ελεύθερα σουτ διότι η αντίπαλη άμυνα υπολογίζει στον συμπαίκτη του σούπερ σταρ και φτιάχνει ποσοστά και καριέρα.\nb-ball kourouna 3 Δεκεμβρίου 2012 - 5:25 μ.μ.\nΟσον αφορά το θέμα προπονητή στο περιοδικό δεν σας φυλάω τίποτα. διότι πολύ απλά δεν έχει γίνει και τίποτα. Ακόμη ζούμε τις μέρες παραμυθιού όπου ο Βασιλακόπουλος ''ψήνει'' τον Μεσίνα, τον Ομπράντοβιτς και τον...Πλάθα που τον είδε στην τηλεόραση και του άρεσε (μου λένε). Τώρα βέβαια που η Ζαλγκίρις έχασε από τον Ολυμπιακό μπορεί και να άλλαξε γνώμη και να κατέληξε στον Γιαννάκη ή τον Μίσσα.\nTommygun 4 Δεκεμβρίου 2012 - 10:29 π.μ.\nΝα γινω και εγω λιγο γραφικος στο θεμα της εθνικης Ελλαδος (ποσο παραπανω δηλαδη, Αρης εισαι): ο Μπαουερμαν δουλευει πουθενα αυτον τον καιρο?Τωρα ποιος Νοτσιονι, ουτε το Ν απο το Νοτσιονι δεν μπορει να φερει ο συλλογος θυματων βιας Ντινο Ρατζα. Ας εφερνε Μασευ οταν μπορουσε να ειχε λυσει το προβληματακι του, αλλα ειπαμε, τι να το κανεις το 4αρι? Ριχνεις τον δυναμιτη Σκορδιλη, αυτο το πακετο, δυναμης, τεχνικης και εξυπναδας, αυτον τον ηρωα που γλυτωσε απο το Νταχαου του Αλεξανδρειου και χτυπας φαιναρ φορ, Μουντιαλ και διαπλανητικο μαζι. Μαθετε μπασκετακι γατακια, η εκδικηση των ανοιχτοματηδων ερχεται.\nΥΓ: Κορωνιος στην Καβαλα. Προεδρε της Καβαλας, λυπησου μας, ασε μας κατηγορια στο μπασκετ τουλαχιστον.


Κώστας Αχ. Καραμανλής: Μειωμένη κατά 90% η κίνηση στα ΜΜΜ – Κανονικά τα δρομολόγια στις ώρες αιχμής – CU4.GR\nΚώστας Αχ. Καραμανλής: Μειωμένη κατά 90% η κίνηση στα ΜΜΜ – Κανονικά τα δρομολόγια στις ώρες αιχμής\nΗ επιβατική κίνηση έχει πέσει δραματικά τις τελευταίες ημέρες και, σύμφωνα με τα επίσημα χθεσινά στοιχεία του ΟΑΣΑ, βρίσκεται στο 10% περίπου, δηλαδή έχει σημειωθεί μείωση (κατά μέσο όρο) 90% σε μετρό, τραμ και λεωφορεία δήλωσε σήμερα ο υπουργός Υποδομών και Μεταφορών Κώστας Καραμανλής αλλά αυτό δεν σημαίνει, προσέθεσε, ότι δε γίνονται δρομολόγια.\nTags: CU4.GR, NEWSROOM, ΕΛΛΑΔΑ, ΚΟΙΝΩΝΙΑ, Κώστας Αχ. Καραμανλής, ΜΜΜ, ΠΟΛΙΤΙΚΗ\nΠρόσκληση για εθελοντές υγείας από την Περιφέρεια Κρήτης\nCOVID-19: Ημερολόγιο σπιτιού


Τάνια Ελευθεριάδου: «να πάρει θέση το Εργατικό Κέντρο για τις αντεργατικές εξαγγελίες» | Kavala News Τα Νέα της Καβάλας Online\n‘’Τόσο στη χώρα, όσο και στο νομό Καβάλας, δεν ήταν ούτε λίγες, ούτε ασήμαντες οι εργοδοτικές αυθαιρεσίες. Πολλές αδικίες αποκαταστάθηκαν τα τελευταία χρόνια με παρεμβάσεις της κυβέρνησης του ΣΥΡΙΖΑ ενώ αρκετά μέτωπα παραμένουν ανοιχτά και απαιτούν την εγρήγορση κάθε θεσμικού φορέα.\nΗ στάση του κ. Ποδάρα, αφήνει εκτεθειμένο τον ίδιο αφού κινδυνεύει να παρεξηγηθεί για «εργοδοτικό συνδικαλισμό», μετά τις πρωτοφανείς πολιτικές που έχουν εξαγγελθείκαι για τις οποίες δεν έχει αρθρώσει ούτε μισή λέξη.\nΤον καλώ να λάβει, άμεσα, δημόσια θέση για τις εξαγγελίες Μητσοτάκη που προαναγγέλλουν εργασιακό μεσαίωνα και να ενημερώσει αντικειμενικά τα μέλη του για τις συνέπειες αυτών στην καθημερινότητα τους’’.


Πότε Είναι Η Καλύτερη Στιγμή Για Να Ξεκινήσετε Με Bitcoin Περίληψη - Καλή Bitcoin Νέα\nΠότε Είναι Η Καλύτερη Στιγμή Για Να Ξεκινήσετε Με Bitcoin Περίληψη\nΠότε Είναι Η Καλύτερη Στιγμή Για Να Ξεκινήσετε Με Bitcoin\nΗ τρίτη πηγή ειδήσεων για το bitcoin είναι η Veem, μια νεοσύστατη επιχείρηση δικτύου πληρωμών bitcoin. Η εταιρεία μόλις ανακοίνωσε έναν γύρο χρηματοδότησης ύψους 25 εκατομμυρίων δολαρίων από επενδυτές όπως η Goldman Sachs, η GV, η Silicon Valley Bank, η Pantera Capital και η Trend Forward Capital Πότε Είναι Η Καλύτερη Στιγμή Για Να Ξεκινήσετε Με Bitcoin. Η ανακοίνωση της χρηματοδότησης της Veem συνέβαλε στην αύξηση της τιμής της μετοχής της κατά σχεδόν 50%. Ωστόσο, η τρέχουσα τιμή της μετοχής της εταιρείας είναι μόλις 74 δολάρια ανά νόμισμα. Υπάρχουν όμως πολλές άλλες ειδήσεις για να διαβάσετε.\nΜια άλλη καλή ιστορία ειδήσεων Bitcoin αυτή την εβδομάδα είναι η νέα χρηματοδότηση του κρυπτονομίσματος Veem. Το δίκτυο πληρωμών bitcoin συγκέντρωσε 25 εκατομμύρια δολάρια σε νέο γύρο χρηματοδότησης Πότε Είναι Η Καλύτερη Στιγμή Για Να Ξεκινήσετε Με Bitcoin. Αυτή η είδηση είναι πολύ σημαντική για το μέλλον του κρυπτονομίσματος. Το TodayOnChain είναι ένας ιστότοπος που συλλέγει ειδήσεις σχετικά με την αλυσίδα μπλοκ. Άλλοι δημοφιλείς ιστότοποι περιλαμβάνουν το CCN και το CoinDesk. Και, τέλος, υπάρχουν και άλλες καλές ειδήσεις για το bitcoin στο διαδίκτυο.\nΥπάρχουν πολλές άλλες καλές ιστορίες ειδήσεων Bitcoin που σχετίζονται με το Bitcoin. Μία από αυτές είναι η Veem, ένα δίκτυο πληρωμών bitcoin. Αυτός ο ιστότοπος ειδήσεων για το bitcoin συγκέντρωσε πρόσφατα χρηματοδότηση ύψους 25 εκατομμυρίων δολαρίων από επενδυτές όπως η Goldman Sachs, η GV, η Pantera Capital και η Silicon Valley Bank. Αξίζει να ελέγξετε αυτές τις εταιρείες. Αυτή είναι η πιο θετική είδηση για το Bitcoin που μπορείτε να πάρετε αυτή την εβδομάδα. Μπορείτε να δείτε τις τελευταίες ενημερώσεις και να μάθετε για τις τελευταίες εξελίξεις σε αυτή την αγορά κρυπτονομισμάτων. Θέλετε να διαβάσετε περισσότερα για: Cfd Σε Bit Coins\nΕλβετική Bitcoin Πορτοφόλι Και Το Πρόγραμμα Ανταλλαγής Περίληψη →\n← Kin Αγοράστε Cryptocurrency Περίληψη


LIL NAS X & JACK HARLOW “INDUSTRY BABY” – Venus FM 105,1 – #1 Στις Επιτυχίες\nLIL NAS X & JACK HARLOW “INDUSTRY BABY”\nΜετά από τη δίκη του, που έγινε σε ζωντανή μετάδοση μέσα από τη δικαστική αίθουσα, ο Lil Nas X μεταφέρθηκε στο Montero State Prison για την κυκλοφορία του νέου τραγουδιού και του videoclip, “Industry Baby”, το οποίο είναι σε συνεργασία με τον Jack Harlow. Το τραγούδι είναι σε παραγωγή των Take a Daytrip και Kanye West και βρίσκει τον Nas με αυτοπεποίθησή και με σκοπό να αποδείξει ότι κάνει λάθος όποιος τον έχει αμφισβητήσει. Το single είναι το τελευταίο που κυκλοφόρησε από το πολυαναμενόμενο και επερχόμενο άλμπουμ “Montero”, το οποίο θα κυκλοφορήσει στις 17 Σεπτεμβρίου. Το συνοδευτικό visual βασίστηκε σε μια ιστορία του Lil Nas X και είναι σε σκηνοθεσία του Christian Breslauer. Ακολουθεί τον Nas σε όλη τη φυλακή καθώς υπηρετεί τον χρόνο του και προσπαθεί να απελευθερωθεί με λίγη βοήθεια από τον Jack Harlow.\nΟ Lil Nas X έχει επίσης ανακοινώσει ότι έχει ενώσει τις δυνάμεις του με το “The Bail Project”, έναν μη κερδοσκοπικό οργανισμό όπου η αποστολή του είναι να τερματίσει την εγγύηση μετρητών (cash bail), έναν από τους βασικούς παράγοντες της μαζικής φυλάκισης και του ρατσισμού στο ποινικό νομικό σύστημα των ΗΠΑ. Μέσω του “Bail X Fund”, ελπίζει να ενθαρρύνει άλλους καλλιτέχνες να συμμετάσχουν μαζί του και με το “The Bail Project” να δώσει τέλος στον αγώνα για την εγγύηση μετρητών. Ο ίδιος ο Lil Nas X έκανε μια αρχική δωρεά, ο Jack Harlow επίσης βοήθησε και οι fans καλούνται να κάνουν το ίδιο. Όλες οι δωρεές πηγαίνουν κατευθείαν στο Bail Project Fund. Το “The Bail Project” θα παρέχει επίσης υποστήριξη για θέματα δικαστηρίου, δωρεάν μεταφοράς και στέγασης, θεραπεία για χρήση ουσιών και άλλες υπηρεσίες βάσει των αναγκών του κάθε ατόμου. Ο Lil Nas X λέει ότι αυτό δεν είναι μόνο θεωρητικό για αυτόν. “Είναι προσωπικό. Γνωρίζω τον πόνο που φέρνει η φυλάκιση σε μια οικογένεια. Και ξέρω το δυσανάλογο αντίκτυπο που έχει η χρηματική εγγύηση στους Μαύρους Αμερικανούς και την κοινότητα των LGBTQ. Ας φέρουμε τους ανθρώπους στο σπίτι και ας αγωνιστούμε για την ελευθερία και την ισότητα”.\nΤο “INDUSTRY BABY” κυκλοφορεί απο την Panik Records και την Sony Music.


ΠΕΡΙΓΡΑΦΗ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ - Γεωργατσώνας Α.Ε.\nΠΕΡΙΓΡΑΦΗ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥsuperadmin2019-11-04T17:39:25+03:00\nΠεριγραφή Μηχανολογικού Εξοπλισμού\nΟ χώρος παραγωγής της εταιρείας μας καλύπτει συνολικό εμβαδό 8.500 m2. Η διαδικασία παραγωγής μεταλλικών κτιρίων και λοιπών ειδικών μεταλλικών κατασκευών, τόσο για τον Κατασκευαστικό όσο και για τον Ενεργειακό Τομέα, πραγματοποιείται σύμφωνα με το Πρότυπο Διασφάλισης Ποιότητας κατά EN ISO 9001:2015 & συμμόρφωσης ελέγχου παραγωγής κατά EN 1090-1 EXC4 με τα οποία είναι πιστοποιημένη η εταιρεία. Ο μηχανολογικός εξοπλισμός παραγωγής περιλαμβάνει CNC μηχανές υψηλής τεχνολογίας, συνδυάζοντας έτσι ταχύτητα, ποιότητα και αξιοπιστία τόσο στην παραγωγική διαδικασία όσο και στο τελικό προϊόν.\nΣύντομη Παρουσίαση Μηχανολογικού Εξοπλισμού Παραγωγής.\nΑυτόματη Γραμμή Διάτρησης (Ζουμπάς & Τρυπάνι) & Ψαλιδισμού Χαλύβδινων Γωνιών, για την αυτόματη επεξεργασία χαλύβδινων Γωνιών διαστάσεων έως 250x250x29 mm. Ιδανική CNC Γραμμή Παραγωγής για την κατασκευή Πυλώνων Μετάδοσης Υψηλής Ισχύος\nΑυτόματη Γραμμή Διάτρησης & Ψαλιδισμού για Λάμες και Γωνιές, για την αυτόματη επεξεργασία Λαμών διαστάσεων έως 500×25 mm και Γωνιών διαστάσεων έως 160x160x16 mm.\nΑυτόματη Γραμμή Παραγωγής Σύνθετων Διατομών (παράλληλων, συμμετρικών τύπου Η, ασύμμετρων τύπου Η, κυβοειδών δοκών, σταυροειδών δοκών, κυψελοειδών δοκών, καμπύλων δοκών), του Οίκου FRO, εξοπλισμένη με συσκευές συγκόλλησης βυθιζόμενου τόξου τύπου Lincoln 1000A, διπλή τράπεζα συγκόλλησης, και παραγωγική δυναμικότητα της τάξεως των 30 tn/8 ώρες. Στη συγκεκριμένη γραμμή μπορούν να παραχθούν συγκολλητές δοκοί (μεταβλητής και παράλληλης διατομής) μέγιστου μήκους 23,0 m, μέγιστου ύψους κορμού 1,80 m και μέγιστου πλάτους πέλματος 600 mm.\nCNC Παντογράφος Κοπής Λαμαρίνας, διαστάσεων 4,0 m (πλάτος) x 22,0 m (μήκος), με Μονάδα Κοπής (υψηλής ακρίβειας) με Οξυγόνο για θερμική κοπή λαμαρίνας πάχους έως 150 mm, καθώς επίσης και Μονάδα Κοπής (υψηλής ακρίβειας) με Plasma 300A για θερμική κοπή λαμαρίνας πάχους έως 80mm.\nΟριζόντια Υδραυλική Πρέσσα Διαμόρφωσης (Κάμψη) Γωνιών, 800 τόνων.\nΜηχάνημα Φρεζοκοπής Λαμαρινών (για την προετοιμασία συγκόλλησης αυτών).\nΑυτόματη Γραμμή Κοπής & Διάτρησης Χαλύβδινων Προφίλ.\nΑυτόματη Γραμμή Χαλυβοριπής (Αμμοβολή) Χαλύβδινων Προφίλ (του Οίκου Gietart). Η μηχανή είναι συνδεδεμένη με Σύστημα Βαφής.\nΔύο (2) Αυτόματες Τράπεζες για την Συγκόλληση Ειδικών Τεμαχίων (φλάντζες).\nΔύο (2) Ρομποτικές Μηχανές για Ευθύγραμμες Συγκολλήσεις.\nΜηχανή Συγκόλλησης Ήλων Διάτμησης 2000 Α, με δυνατότητα συγκόλλησης ήλων έως Φ26mm, πάνω σε δοκούς μορφοσιδήρου για σύμμεικτη κατασκευή παταριών μεταλλικών κτιρίων με υψηλή φόρτιση στην επιφάνειά τους.\nCNC Μηχανή Διάτρησης (Ζουμπάς & Τρυπάνι) Χαλύβδινων Πλακών.\nΤέσσερις (4) Μηχανές Συγκόλλησης Βυθιζόμενου Τόξου 1000Α, Αυτόματης Προώθησης, για την συγκόλληση επίπεδων φύλλων λαμαρίνας.\nΕικοσιπέντε (25) μηχανές ηλεκτροσυγκόλλησης (MIG), 4ης γενιάς, παλμικές 400  500Α.\nΖουμποψάλιδο (Steel Worker) ικανότητας 75 tn, με δυνατότητα διάτρησης οπών διαμέτρου έως Φ32mm και ψαλίδι κοπής ελασμάτων πάχους έως 20mm, στράντζα διαμόρφωσης ελασμάτων πάχους έως 15mm και μήκους 700 mm και τέλος δυνατότητα κοπής γωνιάς μορφοσιδήρου διατομής έως 150x150x15 mm.\nΔύο (2) Αυτόματα Πριόνια Κοπής, με δυνατότητα κοπής έως 300 mm.\nΔύο (2) Επιτραπέζια Τρυπάνια με δυνατότητα διάτρησης διαμέτρων έως 60 mm.\nΜηχανή Πλάσματος 120Α με δυνατότητα κοπής λαμαρίνας πάχους έως 30 mm.\nΟκτώ (8) Γερανογέφυρες Ανυψωτικής Ικανότητας 6,3 tn έως και 12,5 tn.\nΔύο (2) Προβολικοί Γερανοί ανυψωτικής ικανότητας 3,2 tn.


ΣΤΕΛΛΑ ΣΕΙΡΑΓΑΚΗ | ΤΡΑΓΟΥΔΙΣΤΡΙΑ « BrainCo\nΣΤΕΛΛΑ ΣΕΙΡΑΓΑΚΗ | ΤΡΑΓΟΥΔΙΣΤΡΙΑ\nΓεννήθηκε και μεγάλωσε στην Αθήνα από γονείς κρητικούς. 10 ετών επέστρεψε στο Ρέθυμνο όπου τέλειωσε το Λύκειο. Είναι απόφοιτος του τμήματος Φιλοσοφικών και Κοινωνικών Σπουδών της Φιλοσοφικής σχολής του Πανεπιστημίου Κρήτης. Παράλληλα σπούδασε βυζαντινή μουσική με δάσκαλο τον Ευάγγελο Καπαϊδονάκη. Παρακολούθησε μαθήματα φωνητικής καθώς και σεμινάρια κίνησης και έκφρασης.Αγαπάει την ελληνική παραδοσιακή μουσική, κυρίως δε την κρητική, αφού μεγάλωσε με τους ήχους της λύρας, του λαούτου, του μαντολίνου.\nΚατά την περίοδο 1997 – 2003 υπήρξε μέλος σε χορευτικά συγκροτήματα με παραστάσεις εντός και εκτός Ελλάδας.\nΤο 2003 υπήρξε ιδρυτικό μέλος της μουσικοθεατρικής ομάδας «Φωνές του Νότου», υπό την καθοδήγηση της Αντιγόνης Αραμπατζόγλου, της Ελεάννας Καραντινού και του Σταμάτη Κραουνάκη. Η συνεργασία με την ομάδα διήρκησε επτά χρόνια, κατά τη διάρκεια της οποίας πραγματοποίησαν συναυλίες και συνεργάστηκαν με το Τρίφωνο το 2006, 2007 και 2008 καθώς και με την Αντριάννα Μπάμπαλη και τον Κώστα Λειβαδά το 2009.\nΤο 2003 επίσης, ήρθε σε επαφή για πρώτη φορά με το θέατρο με τη συμμετοχή της στην παράσταση «Ερωφίλη» του Γ. Χορτάτζη σε παραγωγή του ΔΗ.ΠΕ.Θ.ΕΚ. και σε σκηνοθεσία του Γ. Περογαμβράκη.\nΤο 2004 και αφού το τραγούδι έχει μπει για τα καλά στη ζωή της συνεργάζεται με τον ταλαντούχο λαουτίστα και τραγουδοποιό Μιχάλη Τζουγανάκη. Εμφανίστηκε μαζί του σε δεκάδες συναυλίες σε όλη την Ελλάδα μέχρι το 2008.\nΤο 2007 – 2008 συνεργάστηκε με τον λυράρη Κώστα Βερδινάκη σε συναυλίες σε όλη την Κρήτη.\nΤο 2010 δημιούργησε μαζί με τους λαουτίστες Μανώλη Βερδινάκη και Στέλιο Σταματογιαννάκη το μουσικό σχήμα «Στους ήχους του λαούτου» το οποίο κινείται σε κρητικούς παραδοσιακούς μουσικούς δρόμους, πραγματοποιώντας συναυλίες στην Κρήτη και στο εξωτερικό μέχρι και σήμερα.\nΕπίσης, είχε την τύχη να συνεργαστεί με σπουδαίους καλλιτέχνες της ελληνικής μουσικής σκηνής όπως: Λίνος Κοκκοτός (2011), Βασίλης Σκουλάς (2013), Δημήτρης Μπάσης (2013 – 2014), Ζωή Τηγανούρια (2013), Λουδοβίκος των Ανωγείων (2014), Πίτσα Παπαδοπούλου (2014), Μιχάλης Κουνάλης (2016).\nΣυμμετοχές σε θεατρικές παραστάσεις – σεμινάρια\n2016 «Ματωμένος γάμος» Φεντερίκο Γκαρθία Λόρκα από την θεατρική ομάδα του στεκιού των καθηγητών Ρεθύμνου «Το δωμάτιο με τους καθρέπτες» Σκηνοθεσία Νίκος Σκλαβάκης.\n2016 «Ορέστια» Σκηνοθεσία Γιάννης Χουβαρδάς. Συμμετοχή με την ομάδα «Αντίβαρο» όταν η παράσταση παρουσιάστηκε στο Ρέθυμνο.\n2017 «Η Αυλή των Θαυμάτων» Ιάκωβος Καμπανελης από την θεατρική ομάδα του Στεκιού των Καθηγητών Ρεθύμνου « Το δωμάτιο με τους καθρέπτες».Σκηνοθεσία Γιάννης Περογαμβράκης.\n2017 «Στα όρια» Σούζαν Γκλάσπελ ,από τη θετρική ομάδα «Αντίβαρο».Σκηνοθεσία Μανόλης Σειραγάκης.\n2017 «Πανωραία» Νάσος Βαγενάς, από τη θεατρική ομάδα «Αντίβαρο». Σκηνοθεσία Μανόλης Σειραγάκης.\n2017 « Μονόλογοι Ρεθεμνιωτών σε πρώτο πρόσωπο» στο πλαίσιο του Αναγεννησιακού Φεστιβάλ Ρεθύμνου.Σκηνοθεσία Βιβή Χατζηκοτούλα.\n2017 Σεμινάριο μουσικού θεάτρου και παρουσίαση της παράστασης «Πανωραία» στην Εναλλακτική Σκηνή της Εθνικής Λυρικής Σκηνής στο Ίδρυμα Σταύρος Νιάρχος.\nΣυμμετοχές στη δισκογραφία\n2007 Κώστας Βερδινάκης, τίτλος cd: «Με το χρώμα της Κρήτης».\n2012 Κώστας Βερδινάκης, τίτλος cd: «Το μήλο της κορφής».\n2013 Λουδοβίκος των Ανωγείων, τίτλος cd: «Το βλέμμα θέλει δύο μ».\nSingles στο youtube\n2013 «Μου είναι δύσκολο» Μουσική: Μανώλης Βερδινάκης\nΣτίχοι: Όλγα Μιχελή\n2017 «Ο προστάτης της αγάπης» Μουσική / Στίχοι: Αντρέας Μπικάκης.


Psili Kouveda: H 1η Ιανουαρίου δεν ήταν πάντα πρωτοχρονιά!!!\nΟλα τα ημερολογιακά συστήματα είναι επινοήσεις. Αυτό όμως που τα συνδέει είναι η ύπαρξη κάποιου σημείου αναφοράς, όπως στο χριστιανικό ημερολόγιο, στο οποίο κεντρικό σημείο είναι η γέννηση του Ιησού Ολα τα ημερολογιακά συστήματα είναι επινοήσεις.\nΑυτό όμως που τα συνδέει είναι η ύπαρξη κάποιου σημείου αναφοράς, όπως στο χριστιανικό ημερολόγιο, στο οποίο κεντρικό σημείο είναι η γέννηση του Ιησού Μέρες που είναι, ας κάνουμε ένα πρωτοχρονιάτικο ταξίδι στα χρονολογικά-ημερολογιακά συστήματα\n. Μια πρώτη, πολύ γενική, διαπίστωση είναι ότι όλα είναι επινοήσεις και κατασκευές. Συνδέονται, βεβαίως, με αστρονομικά φαινόμενα, και ειδικά τον ήλιο και τη σελήνη ή τον συνδυασμό των κινήσεών τους (αστρονομικό έτος), αλλά η Πρωτοχρονιά είναι μια επαναλαμβανόμενη εφεύρεση, μέχρι να επιβληθεί η 1η Ιανουαρίου. Η 1η Ιανουαρίου δεν ήταν πάντα…Πρωτοχρονιά\nΗ ημερολογιακή αρχή της χρονιάς ήταν διαφορετική πολλές φορές σε διάφορες εποχές. Διέφερε ακόμη και μέσα σε ίδιες εποχές από διάφορες εθνικές ή άλλες ομάδες. Βεβαίως, κι όλα τα πολιτικά ημερολόγια του κόσμου. Αυτό που συνδέει, όμως, τις πρωτοχρονιές όλου του κόσμου στη διαδρομή της Ιστορίας είναι η ύπαρξη κάποιου σημείου αναφοράς. Απ αυτήν ακριβώς την οπτική ο κυρίαρχος σήμερα τρόπος μέτρησης του πολιτικού και εκκλησιαστικού χρόνου, που εισηγήθηκε ο μοναχός Διονύσιος ο Μικρός (6ος αιώνας), ήταν η ωριμότερη έως τότε σκέψη. Η αφετηρία Η ιστορία δεν είχε πια απλώς ένα σημείο εκκίνησης, αλλά ένα κέντρο. Ολα τα συμβάντα μπορούσαν να τοποθετηθούν ΠΡΙΝ ή ΜΕΤΑ από την εμφάνιση του Ιησού.\nΜέχρι τότε στα περισσότερο γνωστά συστήματα οι χρονολογήσεις τοποθετούσαν τα γεγονότα ΜΕΤΑ μια αφετηρία: Την άλωση της Τροίας, την πρώτη Ολυμπιάδα, την κτίση της Ρώμης, την άνοδο του Διοκλητιανού στην εξουσία, τη δημιουργία του κόσμου κλπ.\nΕίναι φανερό ότι ο καθορισμός ενός γεγονότος-σημείου αναφοράς είναι πολύπλοκος, αλλά πάντα προϋποθέτει τη βούληση μιας εξουσίας (πολιτική, θρησκευτική κλπ.) για να επιβληθεί. Χωρίς να σημαίνει πάντα ότι αυτή η βούληση αρκεί για την καθιέρωση, αφού η αποδοχή ή η απόρριψή του επηρεάζεται και από άλλους παράγοντες (πολιτιστικοί, χρηστικοί κ.ά.). Ετσι, για παράδειγμα, η χρονολόγηση με τα πρόσημα π.Χ. ή μ.Χ., προϋποθέτει την εγκαθίδρυση του χριστιανισμού στη Δύση. Το Ιουλιανό ημερολόγιο την επιβολή της θέλησης του Ιούλιου Καίσαρα, το βυζαντινό τον αυτοκράτορα Διοκλητιανό, το Γρηγοριανό τον Πάπα Γρηγόριο. Για να πάμε πιο πίσω, το πρώτο αρχαίο αθηναϊκό τον Κέκροπα, το αργολικό την Ηρα, της Μεσοποταμίας συγκεκριμένους άρχοντες-βασιλιάδες και πάει λέγοντας… Τα χρονολόγια και τα ημερολόγια μοιάζουν ουδέτερα, α-πολιτικά, αλλά σε τελευταία ανάλυση δεν είναι τέτοια. Ο δεσμός ανάμεσα στον χρόνο και την όποια εξουσία είναι τόσο παλιός όσο και τα συστήματα μέτρησης του χρόνου από τα συστήματα εξουσίας. «Ελαβε το ημερολόγιο…», έλεγαν οι αρχαίοι Κινέζοι, όταν ήθελαν να πουν ότι κατέκτησαν μια περιοχή. Οι… ρίζες Ο 11ος ρωμαϊκός μήνας Ιανός Η καθιέρωση και η γενίκευση της 1ης Ιανουαρίου είναι σχετικά πρόσφατη. Ευρύτερα αποδεκτή έγινε μόλις τον προηγούμενο αιώνα και αμφισβητήθηκε αρκετές φορές στη διάρκειά του. Το παράδοξο είναι ότι δεν αντιστοιχεί ακριβώς σε κάποιο αστρονομικό φαινόμενο. Οπως, λόγου χάρη, στη χειμερινή ισημερία (22 Δεκεμβρίου), όταν η μέρα αρχίζει να μεγαλώνει και η νύχτα να υποχωρεί.\nΟύτε, φυσικά, στα Χριστούγεννα (25 Δεκεμβρίου), ημερομηνία από την οποία ξεκινά η χρονολόγηση και, φυσιολογικά, τότε ακριβώς έπρεπε ν αρχίζει να μετρά η νέα χρονιά. Παρ όλα αυτά, ως αρχή του πολιτικού έτους ίσχυε πριν από την καθιέρωση του παλιού Ιουλιανού ημερολογίου (μέσα 1ου π.Χ. αιώνα), συνεχίστηκε μ αυτό και διατηρήθηκε στο ισχύον Γρηγοριανό.\nΑν και το μόνο αστρονομικό γεγονός είναι ότι απλώς τότε η Γη βρίσκεται στο περιήλιο της τροχιάς της (το πλησιέστερο σημείο στον ήλιο). Το δεδομένο, όμως, αυτό δεν φαίνεται να έχει παίξει ρόλο στην εξίσωση Πρωτοχρονιά=1 Ιανουαρίου. Οι ρίζες της καθιέρωσης βρίσκονται μάλλον στην αρχαία Ρώμη και ειδικά στο ημερολόγιο του Νουμά -διαδόχου του Ρωμύλου.\nΣε αυτόν αποδίδεται η προσθήκη του Ιανουαρίου στο δεκάμηνο τότε ρωμαϊκό ημερολόγιο. Ως 11ος μήνας αφιερώθηκε στον Ιανό, ο οποίος, εκτός των άλλων, θεωρούνταν και θεός κάθε αρχής.\nΜε τη διάσταση αυτή ήταν ζήτημα χρόνου ο τελευταίος μήνας να γίνει πρώτος και η πρώτη μέρα του Πρωτοχρονιά. Γύρω στο 150 π.Χ. η έναρξη του ρωμαϊκού πολιτικού έτους θα τοποθετηθεί επισήμως κατά τον Ιανουάριο. Φαίνεται ένας από τους λόγους ήταν πως στις καλένδες του (αρχές του μήνα) ορκίζονταν οι άρχοντες (ετήσιοι ύπατοι, πραίτορες). Στις τελετές που ακολουθούσαν και συνεχίστηκαν από τους μετέπειτα αυτοκράτορες, πολλοί ειδικοί εκτιμούν ότι έχουν τις ρίζες τους τα σύγχρονα κάλαντα, αλλά και τα «δώρα» των Χριστουγέννων…\nΠαρά τις βαθιές ρίζες της η 1η Ιανουαρίου μόλις μετά τον 10ο αιώνα, βαθμιαία και αργόσυρτα, θα αρχίσει να καθιερώνεται στην Ευρώπη ως η αρχή του πολιτικού έτους. Το μπέρδεμα με το έτος γέννησης του Χριστού Η χρονιά της γέννησης Σύμφωνα\nμε το σημερινό γενικευμένο σύστημα χρονολόγησης ο Χριστός δεν γεννήθηκε το 1 μ.Χ. ή το έτος 0 (μηδέν). Οι υπολογισμοί, εφόσον ισχύουν όσα παραδίδουν οι Ευαγγελιστές, τοποθετούν τη γέννηση μεταξύ του 4 και 6 μ.Χ. Το σκεπτικό Το εκκλησιαστικό σκεπτικό για τον καθορισμό του πρώτου χριστιανικού έτους ήταν το εξής: Η σύλληψη-ενσάρκωση του Ιησού έγινε την 25η Μαρτίου και άρα η επομένη 1η Ιανουαρίου ισούται με την πρώτη μέρα του 2 μ.Χ. Το υπολογιστικό λάθος Το λάθος του μοναχού Διονυσίου ήταν ότι δεν «μέτρησε» κατά τους υπολογισμούς του για τον καθορισμό της γέννησης του Χριστού το έτος μηδέν. Τον καιρό του και αργότερα ο λάθος υπολογισμός του δεν είχε κάποια πρακτική σημασία.\nΤαξίδι στον… χρόνο κατά τον Μεσαίωνα Δεν είναι και τόσο μακρινή η εποχή, με αστρονομικά μέτρα, που ταξιδεύοντας στην Ευρώπη, μπορούσες να ξεκινήσεις μια χρονιά από ένα μέρος και, ύστερα από πολλές μέρες, να φτάσεις σ’ ένα άλλο την προηγούμενη χρονιά!\nΕτσι, για παράδειγμα, ένας έμπορος που αναχωρούσε την 1η Μαρτίου του 1250 από τη Βενετία, φθάνοντας στη Φλωρεντία βρισκόταν το 1249. Συνεχίζοντας, μάλιστα, την πορεία του προς την Πίζα βρισκόταν στο 1251! Το ταξίδι στο… παρελθόν ή το μέλλον, κατά το Μεσαίωνα, δεν οφειλόταν, φυσικά, σε κάποια «μηχανή του χρόνου». Αλλά στα ανόμοια ημερολόγια που ίσχυαν την ίδια εποχή σε διαφορετικές περιοχές. Αλλού στην ιταλική χερσόνησο η χρονιά άρχιζε την 1η Ιανουαρίου, αλλού την 1η ή και την 25η Μαρτίου. Το ίδιο συνέβαινε σε πανευρωπαϊκή και πολύ περισσότερο σε παγκόσμια κλίματα. Στην Ισπανία και τη Γερμανία του Μεσαίωνα το έτος άρχιζε τα Χριστούγεννα, ενώ στη Γαλλία για ένα διάστημα την 1η Απριλίου… Αλλά και στη βυζαντινή Κωνσταντινούπολη, που ενδιαφέρει περισσότερο στα «καθ ημάς», η Πρωτοχρονιά οριζόταν διαφορετικά. Τοποθετούνταν την 1η Σεπτεμβρίου, αν και την πρωτομηνιά (καλένδες, νουμηνίες – νεομηνίες) του Ιανουαρίου γίνονταν παραδοσιακά λαϊκά πανηγύρια. Συνεχίζονταν, έτσι, οι αντίστοιχες ρωμαϊκές εκδηλώσεις, που αντανακλούσαν παλιότερες θρησκευτικές πεποιθήσεις, οι οποίες σχετίζονταν με το χειμερινό ηλιοστάσιο (22 Δεκεμβρίου). Μεταθέσεις…\nΣτην Αγγλία η Πρωτοχρονιά ακολουθούσε άλλους ρυθμούς. Μέχρι τον 14ο αιώνα τοποθετούνταν την 25η Δεκεμβρίου. Μετά και μέχρι τα μέσα του 18ου αιώνα μετατέθηκε την 25η Μαρτίου. Η τελευταία, όπως και η 1η Μαρτίου, οριζόταν για μεγάλα διαστήματα και από πολλούς Ευρωπαίους ως Πρωτοχρονιά. Ο ορισμός αυτός είχε κάποια λογική, αφού ο Μάρτιος είναι ο μήνας της εαρινής ισημερίας (21 Μαρτίου εξίσωση της ημέρας με τη νύχτα). Είχε, επίσης, τη λογική της και η θέσπιση της Πρωτοχρονιάς την 1η Σεπτεμβρίου.\nΗ ημερομηνία ήταν ταυτισμένη με το άνοιγμα και την αναθεώρηση των φορολογικών καταλόγων και από την εποχή ακόμη του Μ. Κωνσταντίνου άρχιζε να μετρά τότε το πολιτικό έτος των Βυζαντινών. Αυτή η «αρχή της Ινδίκτου» (δεκαπενταετές σύστημα μέτρησης του χρόνου) θα υιοθετηθεί από την Εκκλησία και θα αποτελέσει την αφετηρία του εκκλησιαστικού έτους.\nΗ έναρξη της νέας χρονιάς, λοιπόν, είτε για το πολιτικό είτε για το εκκλησιαστικό ημερολόγιο στο χριστιανικό κόσμο, δεν οριζόταν πάντα με τον ίδιο τρόπο από τους ίδιους λαούς την ίδια εποχή. Πολύ περισσότερο δεν συνέβαινε αυτό σε όλους τους λαούς σε όλες τις ιστορικές περιόδους. Ακόμη και σήμερα, άλλωστε, μουσουλμάνοι, εβραίοι και άλλες πολλές ομάδες έχουν τη δική τους Πρωτοχρονιά. Κοινός, όμως, παρανομαστής, ανεξαρτήτως συγκεκριμένης ημερομηνίας, είναι ο εορτασμός της νέα χρονιάς παντού και σε απροσδιόριστο βάθος χρόνου. Η προσδοκία για καλύτερες μέρες.\nΕτικέτες Άνθρωπος, Διάφορα, Επιστήμη, Περίεργα, Περιηγητής


F1 news: H υπεροχή των Mercedes υπήρξε καθολική. Πρώτος ο Χάμιλτον, με 2ο τον Μπότας και 3ο τον Φερστάπεν. Ο Φέτελ μόλις 4ος. - CYPRUS SPORTS NEWS\nF1 news: H υπεροχή των Mercedes υπήρξε καθολική. Πρώτος ο Χάμιλτον, με 2ο τον Μπότας και 3ο τον Φερστάπεν. Ο Φέτελ μόλις 4ος.\nΑπό την πρώτη στροφή κιόλας, φάνηκε πως ο αγώνας θα ήταν γεμάτος δράση. Ο Φέτελ βούτηξε στα φρένα και πέρασε τον Μπότας δημιουργώντας τις προϋποθέσεις για να δούμε έναν πολύ ενδιαφέροντα αγώνα.\nΩστόσο 2-3 στροφές παρακάτω, ο Μάγκνουσεν είχε ένα γλύστρημα, τρόμαξε τον Γκροζάν, ο Γάλλος το έχασε, έμεινε στο γκάζι και από το σπινιάρισμα καθώς το αυτοκίνητό του χάθηκε στους καπνούς του ελαστικού, έπεσαν πάνω του οι Χούλκενμπεργκ και Γκασλί!\nΑυτό ήταν. Αυτοκίνητο ασφαλείας. Το μομέντουμ της Ferrari πήγε περίπατο και ο αγώνας σούπαρε. (Έγινε σούπα. Δική μου έκφραση.)\nΜε την επανεκκίνηση δεν ξαναείδαμε μάχη στις πρώτες 9 θέσεις. Για την 9η είδαμε μερικές με τον Αλόνσο και τον Λεκλέρκ, ενώ είχαμε και αρκετές εγκαταλείψεις με πιο ηχηρή εκείνη του Κίμι Ράικονεν από κινητήρα! Και ήταν ηχηρή καθώς ο Φινλανδός είχε αλλάξει κινητήρα την Παρασκευή!\nΜε αυτά και με αυτά είχαμε ένα εικονικό αυτοκίνητο ασφαλείας όταν ο κινητήρας του Στόφελ Βαντούρν παρέδωσε το πνεύμα. Τότε ο Φερστάπεν χτύπησε ελαφρά τον Σιρότκιν από πίσω καταστρέφοντας την εμπρός αεροτομή του και τότε... ο Φέτελ που ήταν δεύτερος πίσω από τον Χάμιλτον, μπήκε δίχως καμιά λογική για αλλαγή ελαστικών και βγήκε 4ος πίσω από τον Φερστάπεν!\nΟι άνθρωποι της Ferrari, μάλλον έπεσαν θύματα της επικοινωνίας του pit wall του Μπότας που είπε στον οδηγό του πως ο Φερστάπεν θα κάνει μόνον ένα πιτ στοπ, άρα στους τελευταίους γύρους θα είναι απειλή... εννοώντας πως όλοι οι άλλοι θα κάνουν δύο πιτ στοπ... Αν όντως στην Ferrari έπεσαν θύματα αυτής της επικοινωνίας τότε κάποιοι θα πρέπει να απολυθούν...\nΠρώτος μόνος και άνετος ο Χάμιλτον που ποτέ δεν απειλήθηκε από κανέναν, 2ος ο πολύ σταθερός Βάλτερι Μπότας και 3ος ο ζημιάρης Φερστάπεν που ούτε σε αυτόν τον αγώνα κατάφερε να μην κάνει ζημιά και να μην τρακάρει με κάποιον...


lisari.blogspot.com: Σεπτεμβρίου 2020\nΗ Άλγεβρα Β΄ Λυκείου θα εξετάζεται για το σχ. έτος 2020-21 στις ενδοσχολικές εξετάσεις από όλους τους μαθητές;\nΤελικά ο νόμος που είχε αναρτηθεί από την προηγούμενη κυβέρνηση να δίνουν ΜΟΝΟ οι μαθητές των Ανθρωπιστικών Σπουδών (!) ενδοσχολικές εξετάσεις στην Άλγεβρα Β Λυκείου άλλαξε!\nΟ νόμος αυτός ίσχυε την προηγούμενη σχολική χρονιά (2019 - 20) αλλά λόγω κορωνοϊού δεν έγιναν οι τελικές εξετάσεις άρα δεν τον είδαμε να πραγματοποιείται ούτε μία φορά! Άλλος ένας νόμος που δεν εφαρμόστηκε.\nΕπομένως για το νέο σχολικό έτος τα γραπτώς εξεταζόμενα μαθήματα για τις προαγωγικές εξετάσεις της Α, Β και Γ Λυκείου φαίνονται στον παρακάτω πίνακα όπως τα επιμελήθηκε ο Γιάννης Ζαμπέλης (lisari team).\nΓια να διαβάσετε το αναλυτικά το ΦΕΚ πατήστε εδώ.\nΜέσα σε αυτό αναφέρεται ότι η Άλγεβρα και η Γεωμετρία Α΄ Λυκείου το δεύτερο και το τέταρτο θέμα λαμβάνονται με κλήρωση από την Τράπεζα Θεμάτων Διαβαθμισμένης Δυσκολίας, ενώ το πρώτο και το τρίτο θέμα επιλέγονται από τους διδάσκοντες το μάθημα.\nΤέλος, να αναφέρουμε ότι η Γεωμετρία Β Λυκείου ΔΕΝ θα εξετάζεται στη Β Λυκείου στις ενδοσχολικές εξετάσεις.\nΣυνοπτικά το ΦΕΚ αναφέρει τα εξής:\nδ. Το τέταρτο θέμα αποτελείται από μία άσκηση ή ένα πρόβλημα που η λύση του απαιτεί από τον μαθητή/- τρια ικανότητες συνδυασμού και σύνθεσης γνώσεων, αλλά και την ανάληψη πρωτοβουλιών για την ανάπτυξη στρατηγικών επίλυσής του.\nΣτα μαθήματα της Άλγεβρας και της Γεωμετρίας της Α’ τάξης Ημερησίου και Εσπερινού Γενικού Λυκείου, το δεύτερο και το τέταρτο θέμα λαμβάνονται με κλήρωση από την Τράπεζα Θεμάτων Διαβαθμισμένης Δυσκολίας, ενώ το πρώτο και το τρίτο θέμα επιλέγονται από τους/ τις διδάσκοντες/ουσες το μάθημα.\nΣτους μαθητές δίνονται τέσσερα (4) θέματα από την εξεταστέα ύλη, τα οποία μπορούν να αναλύονται σε υποερωτήματα, με τα οποία ελέγχεται η δυνατότητα αναπαραγωγής γνωστικών στοιχείων, η γνώση εννοιών και ορολογίας και η ικανότητα εκτέλεσης γνωστών αλγορίθμων, η ικανότητα του μαθητή να αναλύει, να συνθέτει και να επεξεργάζεται δημιουργικά ένα δεδομένο 45900 ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ Τεύχος B’ 4177/28.09.2020 υλικό, καθώς και η ικανότητα επιλογής και εφαρμογής κατάλληλης μεθόδου.\nγ) Το τέταρτο θέμα αποτελείται από μία άσκηση ή ένα πρόβλημα που η λύση του απαιτεί από τον/τη μαθητή/ τρια ικανότητες συνδυασμού και σύνθεσης προηγούμενων γνώσεων, αλλά και την ανάληψη πρωτοβουλιών στη διαδικασία επίλυσής του. Το θέμα αυτό μπορεί να αναλύεται σε επιμέρους ερωτήματα, τα οποία βοηθούν τον/τη μαθητή/-τρια στη λύση. Η βαθμολογία κατανέμεται ανά είκοσι πέντε (25) μονάδες στο καθένα από τα τέσσερα θέματα.\nΑναρτήθηκε από Μάκης Χατζόπουλος στις 7:31 μ.μ. 6 σχόλια:\nΑναρτήθηκε από Μάκης Χατζόπουλος στις 12:07 π.μ. 2 σχόλια:\nΕπειδή για το σχολικό έτος 2020 - 21 οι καθηγητές πρέπει να υπενθυμίσουν (ή να διδάξουν από την αρχή) τις βασικές γνώσεις από τη Β Λυκείου και κυρίως το Κεφάλαιο 5ο με τις εκθετικές - λογαριθμικές συναρτήσεις στους μαθητές της Γ Λυκείου, ετοίμασα ένα φυλλάδιο που δίνει μια διαφορετική πρόταση.\nΟι μαθητές της Γ΄ Λυκείου πρέπει να γνωρίζουν τα βασικά σημεία των τριγωνομετρικών, εκθετικών και λογαριθμικών συναρτήσεων. Πώς πρέπει να διδάξουμε; Τα λέμε από την αρχή; Τα διδάσκουμε αναλυτικά όπως τα λέμε στους μαθητές της Β΄ Λυκείου; Ή πρέπει να βρούμε ένα πιο συνοπτικό τρόπο που να συνδυαστεί με τις γνώσεις της Γ Λυκείου;\nΟ τρόπος που επέλεξα είναι να δοθούν αυτές οι γνώσεις μέσα από τις συναρτήσεις! Πώς; Δείτε το αρχείο!\nΣημείωση: Ένα φυλλάδιο που έγινε κατά τη διάρκεια μιας κατάληψης... τουλάχιστον να βγει κάτι θετικό από τη σημερινή μέρα.\nΜια επανάληψη στη Β Λυκείου μέσα από συναρτήσεις from Μάκης Χατζόπουλος\nΑναρτήθηκε από Μάκης Χατζόπουλος στις 12:37 μ.μ. 18 σχόλια:\nΟ αγαπητός φίλος από την Ελληνογαλλική Σχολή Καλαμαρί Ιωάννης Σαράφης μας προσφέρει και φέτος τα μοναδικά του τεστ στην ύλη της Γ Λυκείου.\nΎλη: μέχρι την παράγραφο 1.3\n1ο τεστ Καλαμαρί [2020 - 21] from Μάκης Χατζόπουλος\nΑναρτήθηκε από Μάκης Χατζόπουλος στις 11:55 μ.μ. 8 σχόλια:\nΕπαναληπτικές Εξετάσεις ΕΠΑΛ 2020 - θέματα και απαντήσεις\nΣήμερα 25/9 διενεργήθηκαν οι Επαναληπτικές Εξετάσεις για τους λιγοστούς μαθητές των ΕΠΑΛ. Προφανώς τα θέματα αυτά δεν τραβούν τα βλέμματα τη δεδομένη στιγμή αλλά την επόμενη χρονιά λίγο πριν δώσουν εξετάσεις οι νέοι μαθητές.\nΕπίσης, στις επαναληπτικές εξετάσεις συνηθίζεται να βλέπουμε θέματα πιο αναμενόμενα, θέματα δηλαδή που κυκλοφορούν και συζητούνται. Η λογική είναι να «ακυρωθούν» όταν οι υποψήφιοι είναι λιγότεροι και τα φώτα της δημοσιότητας στραμμένα αλλού.\nΓια απευθείας αποθήκευση των θεμάτων πατήστε εδώ.\nΓια λύσεις πατήστε εδώ.\nΕπιμέλεια λύσεων: Σάντρα Γκανά και Μάκης Χατζόπουλος\nΘέματα ΕΠΑΛ Επαναληπτικών Εξετάσεων 25-9-2020 from Μάκης Χατζόπουλος\nΑναρτήθηκε από Μάκης Χατζόπουλος στις 10:25 μ.μ. Δεν υπάρχουν σχόλια:\nΠροσοχή στην άσκηση Α4 / σελ. 47 σχολικό βιβλίο Μαθηματικών Προσανατολισμού της Γ Λυκείου. Ενώ, η πρόταση είναι "Αληθής" οι υποδείξεις στο τέλος του βιβλίου (σελ. 248) το αναφέρουν ως "Ψευδής".\nΕπειδή, στις οδηγίες του Υπουργείου Παιδείας δεν περιέχεται το λάθος το αναφέρουμε για αποφυγή οποιαδήποτε σύγχυσης, όπως το εντόπισε ο συνάδελφος και μέλος της lisari team Χρήστος Μαρούγκας [3ο ΓΕΛ Ν. Κηφισιάς].\nΑναρτήθηκε από Μάκης Χατζόπουλος στις 10:30 μ.μ. 3 σχόλια:\nΕτικέτες Γνωρίζετε ότι..., Λύκειο\nΔιδακτέα ύλη και οδηγίες διαχείρισης για τα Μαθηματικά του Γυμνασίου για το σχολικό έτος 2020-2021\nΤο Ι.Ε.Π. πριν λίγες μέρες ανακοίνωσε το σχετικό αρχείο με την Α΄ και Β΄ Λυκείου. Σήμερα, ανακοινώνει το σχετικό αρχείο διδακτέας ύλης και τις οδηγίες διαχείρισης για τα Μαθηματικά του Γυμνασίου για το Σχολικό Έτος 2020-2021.\nΈνα αρχείο 59 σελίδων που περιέχει και προτάσεις ειδικά για το σχολικό έτος 2020-21, λόγω των ειδικών συνθηκών που διαμορφώθηκαν κατά το προηγούμενο σχολικό έτος (πανδημία Covid-19).\nΑναρτήθηκε από Μάκης Χατζόπουλος στις 12:12 π.μ. 2 σχόλια:\nΕτικέτες Γυμνάσιο, ΙΕΠ, Ύλη, Υπουργείο Παιδείας\nΑναρτήθηκε από Μάκης Χατζόπουλος στις 1:31 μ.μ. 1 σχόλιο:\n(edit) Ο Σωτήρης Κοντοστέργιος μας προσφέρει αποκλειστικά ένα νέο φυλλάδιο θεωρίας στα ΕΠΑΛ για όλα τα κεφάλαια!\nΗ θεωρία μέσα από ερωτήσεις\nΓια απευθείας αποθήκευση πατήστε εδώ για Στατιστική (σελ. 43) και εδώ για το Διαφορικό Λογισμό (σελ. 27).\nΑναρτήθηκε από Μάκης Χατζόπουλος στις 9:00 μ.μ. 1 σχόλιο:\nΕτικέτες ΕΠΑΛ, Οι καθηγητές προτείνουν\nΟ αγαπητός συνάδελφος Γιάννης Δαμιανός από το 6ο Γυμνάσιο Χαλκίδας μας προσφέρει τα διαγνωστικά τεστ για όλες τις τάξεις του Γυμνασίου.\nΚάντε κλικ στην τάξη του Γυμνασίου που επιθυμείτε για απευθείας αποθήκευση : Α΄ - Β΄ - Γ΄\nΑναρτήθηκε από Μάκης Χατζόπουλος στις 7:30 μ.μ. 1 σχόλιο:\nΕτικέτες Άλυτες ασκήσεις, Γυμνάσιο, Διαγωνίσματα, Οι καθηγητές προτείνουν\nΑναρτήθηκε από Μάκης Χατζόπουλος στις 2:00 π.μ. 20 σχόλια:\nΘα πραγματοποιηθεί το 37ο συνέδριο της Ε.Μ.Ε. στο Ναύπλιο στις 7 - 8 - 9 Νοεμβρίου 2020;\nΗ ερώτηση έχει τεθεί εδώ και μέρες στην ανάρτηση "Ρωτάτε; Απαντάμε! Σχολικός έτος 2020 - 21".\nΣε ενάμιση μήνα από τώρα είναι κανονικά να διεξαχθεί το 37ο συνέδριο της Ε.Μ.Ε. στο Ναύπλιο. Τι θα γίνει; Θα πραγματοποιηθεί; Να κλείσουμε κατάλυμα;\nΑρχικά τα σενάρια είναι τρία:\n1ο σενάριο: Να αναβληθεί\n2ο σενάριο: Να γίνει διαδικτυακά\n3ο σενάριο: Να μετατεθεί μέχρι τον Μάρτιο\nΌλα τα στοιχεία δείχνουν ότι το συνέδριο θα αναβληθεί οριστικά για φέτος. Πότε θα πραγματοποιηθεί;\nΕκτιμούμε ότι το 37ο συνέδριο της Ε.Μ.Ε. στο Ναύπλιο θα αναβληθεί για του χρόνου ( Νοέμβριος 2021) ενώ η διεξαγωγή του συνεδρίου στις Σέρρες θα μετατεθεί για το έτος 2022.\nΌλα αυτά είναι εκτιμήσεις και αναμένουμε την Παρασκευή 18/9/20 τη συνεδρίαση της Μαθηματικής Εταιρείας και τις επίσημες ανακοινώσεις.\nΕτικέτες ΕΜΕ, Μαθηματικά Κουτσομπολιά, Μαθηματικά Συνέδρια\nΈξι Ελληνικές επιτυχίες στην 24η Βαλκανική Μαθηματική Ολυμπιάδα Νέων\nστα γραφεία της Ε.Μ.Ε\nΟι έξι υπέροχοι Έλληνες μαθητές, που συμμετείχαν στην 24η Βαλκανική Μαθηματική Ολυμπιάδα Νέων κατάφεραν να πάρουν δύο Χρυσά, δυο Αργυρά και δυο Χάλκινα Μετάλλια ανεβάζοντας τη χώρα μας στη τρίτη θέση της κατάταξης μεταξύ 18 χωρών!\nΣυγχαρητήρια στα παιδιά, συγχαρητήρια στους καθηγητές\nκαι στη Ε.Μ.Ε που στηρίζει τις προσπάθειές τους!\n1) Που πραγματοποιήθηκε;\nΚανονικά ο τόπος διεξαγωγής του διαγωνισμού ήταν στη Ρουμανία αλλά λόγω του κορωνοϊού πραγματοποιήθηκε διαδικτυακά. Κάθε μια από τις συμμετέχουσες χώρες διαγωνίστηκε στην έδρα της ακολουθώντας αυστηρούς κανόνες για το αδιάβλητο του διαγωνισμού.\n2) Πότε πραγματοποιήθηκε;\nΗ 24η Βαλκανική Μαθηματική Ολυμπιάδα Νέων πραγματοποιήθηκε από 9 έως 13 Σεπτεμβρίου 2020.\n3) Ποιες ηλικίες συμμετέχουν στο διαγωνισμό Νέων;\nΣτις Βαλκανικές Μαθηματικές Ολυμπιάδες Νέων συμμετέχουν μαθητές κάτω των 15,5 ετών.\n4) Πόσες χώρες συμμετείχαν;\n5) Πόσα μετάλλια κέρδισαν οι Έλληνες μαθητές;\nΈξι! Δύο Χρυσά, δυο Αργυρά και δυο Χάλκινα Μετάλλια!\n6) Ποιοι είναι οι μαθητές που είχαν τις επιτυχίες; Σε ποιο σχολείο φοιτούν;\nΟι έξι Έλληνες μαθητές, που συμμετείχαν στην 24η Βαλκανική Μαθηματική Ολυμπιάδα Νέων κατάφεραν να πάρουν δύο Χρυσά, δυο Αργυρά και δυο Χάλκινα Μετάλλια είναι:\nΚωνσταντινίδης Κωνσταντίνος / Εκπαιδευτήρια Μαντουλίδη (Θεσσαλονίκη)\nΦωτιάδης Πρόδρομος / Μουσικό Γυμνάσιο Δράμας\nΤζαχρήστας Γεώργιος / 1ο Γυμνάσιο Ιωαννίνων\nΛιάμπας Παναγιώτης / Εκπαιδευτήρια Μαντουλίδη\nΠετράκης Εμμανουήλ / 4ο Γυμνάσιο Αγρινίου\nΘέμελης Στυλιανός / 9ο Γυμνάσιο Τρικάλων\n7) Ποιος διοργάνωσε και είχε την ευθύνη της διαδικτυακής διοργάνωσης;\nΗ Ελληνική Μαθηματική Εταιρεία φιλοξένησε τον διαγωνισμό και συμμετείχε σε όλα τα στάδια της διοργάνωσης.\nΤην ευθύνη της διοργάνωσης είχε η Μαθηματική Εταιρεία της Νοτιοανατολικής Ευρώπης (MASSEE), μέσω τριμελούς Οργανωτικής Επιτροπής που αποτελείτο από τον Πρόεδρο της Ελληνικής Μαθηματικής Εταιρείας κ. Ανάργυρο Φελλούρη και τους Zoran Kadelburg (Σερβία), Emil Kolev (Βουλγαρία).\nΓια να δείτε το Δελτίο τύπου της Ελληνικής Μαθηματικής Εταιρείας πατήστε εδώ.\nΌλοι οι νικητές! (Από το αρχείο του Βαγγέλη Ψύχα)\nΑναρτήθηκε από Μάκης Χατζόπουλος στις 10:44 μ.μ. 3 σχόλια:\nΑναρτήθηκε από Μάκης Χατζόπουλος στις 11:32 μ.μ. 3 σχόλια:\nΑναρτήθηκε από Μάκης Χατζόπουλος στις 9:16 μ.μ. 6 σχόλια:\nΟδηγίες κάλυψης κενών στα Μαθηματικά από το προηγούμενο έτος\nΤο Ι.Ε.Π. ανακοινώνει τις οδηγίες κάλυψης της ύλης για το προηγούμενο έτος στα μαθηματικά (και όχι μόνο).\nΑναμένουμε τις οδηγίες διαχείρισης της ύλης για το σχολικό έτος 2020-21 που εκεί θα αποσαφηνιστούν όλα τα κρίσιμα σημεία.\nΠροφανώς ο μόνο υπεύθυνος για να κρίνει αν και τι πρέπει να διδάξει είναι ο εκπαιδευτικός του κάθε τμήματος.\nΑναρτήθηκε από Μάκης Χατζόπουλος στις 5:58 μ.μ. 12 σχόλια:\nΑναρτήθηκε από Μάκης Χατζόπουλος στις 3:27 μ.μ. 9 σχόλια:\nΟ αγαπητός φίλος και μέλος της lisari team Μιχάλης Γιαννόπουλος από την Αμερικάνικη Γεωργική Σχολή Θεσσαλονίκης μας προσφέρει ξανά ένα πλήρες βοήθημα για την Άλγεβρα Α΄ Λυκείου.\nΠλήρες βοήθημα για την Άλγεβρα Α΄ Λυκείου [2020 -21] from Μάκης Χατζόπουλος\nΑναρτήθηκε από Μάκης Χατζόπουλος στις 11:00 μ.μ. 4 σχόλια:\nΕτικέτες Λύκειο, Μαθηματικές Σημειώσεις, Οι καθηγητές προτείνουν, lisari team\nΑναρτήθηκε από Μάκης Χατζόπουλος στις 12:54 π.μ. 19 σχόλια:\nΟ αγαπητός φίλος και μέλος της lisari team Μιχάλης Γιαννόπουλος από την Αμερικάνικη Γεωργική Σχολή (Θεσσαλονίκη) μας προσφέρει δύο χρήσιμα αρχεία για όλο το έτος για τους μαθητές των ΕΠΑΛ της Γ τάξης.\nΓια απευθείας αποθήκευση πατήστε το αντίστοιχο αρχείο: Θεωρία και Ασκήσεις και σε ένα αρχείο πατήστε εδώ.\nΘεωρία και ασκήσεις για τα ΕΠΑΛ στη Γ τάξη 2020 - 21 from Μάκης Χατζόπουλος\nΑναρτήθηκε από Μάκης Χατζόπουλος στις 4:04 μ.μ. 5 σχόλια:\nΕτικέτες Άλυτες ασκήσεις, ΕΠΑΛ, Μαθηματικές Σημειώσεις, Οι καθηγητές προτείνουν\nΤις τελευταίες ημέρες πολλά διαβάσαμε και γράφτηκαν για τις χαμηλές βάσεις των μαθηματικών τμημάτων (και όχι μόνο). Με αυτό το άρθρο θα προσπαθήσουμε να φωτίσουμε και την άλλη πλευρά του φεγγαριού!\nΑς δούμε τους πρώτους των μαθηματικών τμημάτων! Αυτούς τους μαθητές που δεν κοιτάνε πόσα μόρια έχει ένα μαθηματικό τμήμα για να το επιλέξουν, αλλά το καρφώνουν στην πρώτη θέση του μηχανογραφικού τους, αφού είναι στην πρώτη θέση της καρδιά τους!\nΑυτούς που δεν μετράνε ένα - ένα τα μόρια για να δουν σε ποια σχολή περνούν αλλά μετράνε την αγάπη και τη λατρεία που έχουν για τα μαθηματικά.\nΑς δούμε τους σίγουρους εραστές της Ανάλυσης, Άλγεβρας και Γεωμετρίας και ας τους αφιερώσουμε αυτό το άρθρο.\nΑυτοί οι μαθητές είναι ο βασικός λόγος που είμαστε εδώ! Είναι οι μαθητές που μας κάνουν καλύτερους καθηγητές.\nΘα ήταν τέλειο και τιμητικό να αναφέρω ονομαστικά έναν προς έναν τους πρώτους από κάθε μαθηματικό τμήμα!\nΜπορούμε να εντοπίσουμε τους δέκα μαθητές που μπήκαν\nπρώτοι στα μαθηματικά τμήματα;\nΌποιος έχει στοιχεία μπορεί να τα αναφέρει στα σχόλια ως εξής:\nπχ. Μάκης Χατζόπουλος, από το 3ο ΓΕΛ Γαλατσίου, 1ος στο Μαθηματικό Αθήνας.\nΟ Σταύρος Σταυρόπουλος (lisari team) μας δίνει τα μόρια των πρώτων από τα τέσσερα μαθηματικά τμήματα από το 2017 - 2020. Στο Μαθηματικό Αθήνας παραδοσιακά ο πρώτος έχει βαθμολογία ίδια με την βαθμολογία της Ιατρικής Αθηνών!\nΑναλυτικά για το 2020 φαίνεται και στην επόμενη φωτογραφία από όλα τα τμήματα των μαθηματικών σχολών.\nΝα σημειώσουμε ότι ο πρώτος, βάση μορίων, που μπήκε στο Μαθηματικό Σάμου έχει 11,875 μόρια και Μαθηματικά έγραψε 9,7.\nΕμείς οι καθηγητές θα συνεχίζουμε να εμπνέουμε τους μαθητές μας και να τους ενθαρρύνουμε να εισέρχονται στα μαθηματικά τμήματα, είτε η βάση είναι 3.000 είτε 19.000. Είτε οι εισακτέοι είναι 100 είτε 1.000!\nΤα μαθηματικά είναι έρωτας, αγάπη, ανακάλυψη, ταξίδι! Ας μην τους προσγειώνουμε ανώμαλα επειδή η εκάστοτε ηγεσία του Υπουργείου Παιδείας δεν έλαβε μέτρα γι αυτήν την κατρακύλα.\nΑναρτήθηκε από Μάκης Χατζόπουλος στις 9:38 μ.μ. 3 σχόλια:\nΕτικέτες Γνωρίζετε ότι..., Λύκειο, Μαθηματικά άρθρα, Πανελλαδικές Εξετάσεις, Σχόλια-Σκέψεις


Νέες "βόμβες" Μπόλτον για Τραμπ: Θαυμάζει δικτάτορες και ζηλεύει τον... | Διεθνή Ειδήσεις\nΓΡΑΦΕΙ: THETOC TEAM published 10 Ιουλ. 20 (12:14)\nΣτους ατελείωτους πονοκεφάλους του Τραμπ ήρθε να προστεθεί τώρα άλλος ένας: το βιβλίο του πρώην συμβούλου Εθνικής Ασφαλείας Τζον Μπόλτον. Η επίσημη κυκλοφορία του The Room Where It Happened: A White House Memoir ("Το δωμάτιο όπου έγινε: Απομνημονεύματα από τον Λευκό Οίκο") ξεκίνησε στις 23 Ιουνίου και έχει ήδη προκαλέσει την αντίδραση του Τραμπ που είχε προσφύγει μάλιστα στη Δικαιοσύνη για να εμποδίσει την κυκλοφορία του.\nΣτο βιβλίο γίνεται λόγος για έναν πρόεδρο που αναζητεί τη συνεργασία με αμφιλεγόμενους ηγέτες τους οποίους θαυμάζει αλλά και για έναν επικεφαλής υπερδύναμης που δεν διαβάζει καν τις εισηγήσεις για πολύπλοκα θέματα εθνικής ασφάλειας. Τις δε εσωτερικές έριδες εντός Λευκού Οίκου ο Μπόλτον τις εντάσσει απλώς στο στιλ διακυβέρνησης του Τραμπ. Όπως είπε σε αποκλειστική συνέντευξη που παραχώρησε στην εκπομπή Conflict Zone της τηλεόρασης της Deutsche Welle ο πρώην σύμβουλος Εθνικής Ασφαλείας: "Ο Τραμπ δεν είναι δύσπιστος μόνο έναντι της γραφειοκρατίας, αλλά ακόμη και έναντι των συνεργατών του". Ο Τραμπ "δεν έχει αντιληφθεί ακόμη τι σημαίνει να είσαι πρόεδρος των ΗΠΑ".\nΣτη συνέντευξή του στη DW ο Μπόλτον απέφυγε να απαντήσει στο ερώτημα γιατί ο νυν αμερικανός πρόεδρος θαυμάζει δικτάτορες. "Δεν είμαι ψυχοθεραπευτής, δεν αναλύω ανθρώπους" είπε, για να απαντήσει στη συνέχεια εμμέσως: "Κατά κάποιον τρόπο ζήλευε ανθρώπους σαν τον Σι Τζινπίνγκ και τον Βλαντιμίρ Πούτιν. Του άρεσε να μιλάει με τους ''μεγάλους''. Ξέρετε, οι ''μεγάλοι'' άνδρες συναντώνται και κάνουν πράγματα που μόνο αυτοί μπορούν. Κάπως έτσι ήταν, πιστεύω".\nΦοβάται ο Τραμπ τον Πούτιν; ρώτησε ο δημοσιογράφος Τιμ Ζεμπάστιαν τον πρώην σύμβουλο Εθνικής Ασφαλείας. "Δεν νομίζω να φοβάται" απάντησε, απευθύνοντας όμως και μια προειδοποίηση: "Υπάρχουν πολλά σημεία κριτικής, αλλά όταν είναι πέραν του δέοντος δεν ενισχύει την επιχειρηματολογία εναντίον του Τραμπ, αλλά την αποδυναμώνει. Και ακολούθως ενισχύει τους οπαδούς του στην εκτίμηση ότι είναι θύματα μιας συνωμοσίας".\nΣυνιστά η παρακώλυση της Δικαιοσύνης "τρόπο ζωής" για τον Τραμπ, έτσι όπως το περιγράφει στο βιβλίο του; "Δεν είμαι εισαγγελέας" απάντησε ο Μπόλτον, προσθέτοντας ότι ο ίδιος είχε ενημερώσει τον υπουργό Δικαιοσύνης και τον νομικό σύμβουλο του Λευκού Οίκου σχετικά με αμφιλεγόμενες αποφάσεις του προέδρου.\nΣήμερα όλο και λιγότεροι κυβερνητικοί αξιωματούχοι τολμούν να αντιμιλήσουν στον Τραμπ όπως είπε. "Ο αριθμός των μελών της κυβέρνησης που θα ήταν πρόθυμοι να εκφράσουν μια διαφορετική άποψη μειώνεται όλο και περισσότερο".\nΣε ποιο βαθμό είναι ενημερωμένος ο νυν πρόεδρος για όλες τις εξελίξεις; ρωτήθηκε ο Τζον Μπόλτον από τη DW. Διαβάζει το λεγόμενο President's Daily Brief, την καθημερινή ενημέρωση που τού παρέχουν οι μυστικές υπηρεσίες; "Κατά τη διάρκεια της 17μηνης παραμονής μου στον Λευκό Οίκο δεν είχα την παραμικρή ένδειξη ότι ο πρόεδρος τη διάβαζε". Ο Τραμπ ισχυρίζεται για τον εαυτό του ότι "είναι ο καλύτερα ενημερωμένος άνθρωπος στον κόσμο" είπε ο Μπόλτον. "Παρά τους περί του αντιθέτου ισχυρισμούς ορισμένων συμβούλων του όμως δεν ''καταναλώνει'' όσες πληροφορίες θα έπρεπε".\n"Δεν νομίζω να καταλάβαινε τι έκανε. Πιστεύω ότι ήθελε διακαώς μια συμφωνία με τη Βόρεια Κορέα για το πυρηνικό πρόγραμμα. Αλλά δεν πιστεύω ότι ασχολήθηκε εμπεριστατωμένα με το ζήτημα".\nΑποκαλύψεις - φωτιά για τις μπίζνες Τραμπ με Ερντογάν\nΣύμφωνα με τον πρώην σύμβουλο Εθνικής Ασφαλείας, το 2019 ο Τραμπ είχε διακόψει αιφνιδιαστικά τη Σύνοδο Κορυφής στο Ανόι φοβούμενος το πολιτικό κόστος που θα είχε στο εσωτερικό μια "κακή" συμφωνία. "Αυτό είναι που με ανησυχούσε περισσότερο. Ότι δεν προσέγγιζε το θέμα της Βορείου Κορέας ή άλλα ζητήματα στη βάση μια; φιλοσοφίας, μιας ευρύτερης στρατηγικής ή πολιτικής, αλλά αμιγώς με γνώμονα το προσωπικό πολιτικό του όφελος". Μπορεί πολλοί πολιτικοί να έχουν συχνά τα ίδια κίνητρα, ωστόσο με τον Τραμπ το φαινόμενο αυτό πήρε νέες διαστάσεις, υποστήριξε ο πρώην συνεργάτης του Τραμπ.\nΗ όλη διαδικασία οδήγησε σε ακόμη μεγαλύτερη πολιτική πόλωση, όπως εκτίμησε. "Ήταν μεγάλο λάθος. Ο ιδιαίτερα κομματικός τρόπος διαχείρισης της διαδικασίας ήταν η εγγύηση για ένα κομματικό αποτέλεσμα: η (σσ. ρεπουμπλικανική) Γερουσία αθώωσε τον Τραμπ".\nΓιατί όμως δεν αποκάλυψε και ο ίδιος νωρίτερα τα όσα γνώριζε; "[...] Ο κύριος δρόμος για να αποπέμψεις έναν πρόεδρο είναι οι εκλογές και όχι η διαδικασία καθαίρεσης". Και σε τέσσερις μήνες οι αμερικανικοί πολίτες θα έχουν και πάλι την επιλογή όπως είπε. "Εμπιστεύομαι την κρίση τους".\nΜΕ ΤΙΤΛΟ "FINDING FREEDOM" 26&nbspΙουλ&nbsp2020 |&nbsp16:30\nΜΕ ΤΙΤΛΟ "FINDING FREEEDOM" 25&nbspΙουλ&nbsp2020 |&nbsp15:31


.:SPORTMIX:.: 25 Νοε 2008\nΚετσπάγια: Με τη βοήθεια του κόσμου...\n«Είναι μία πολύ μεγάλη μέρα για την Ανόρθωση αλλά και για το κυπριακό ποδόσφαιρο. Είμαστε έτοιμοι να ανταπεξέλθουμε στις δυσκολίες του αγώνα. Βλέπω τη διάθεση που υπάρχει στους ποδοσφαιριστές να αγωνισθούν. Ξέρουμε ότι είναι δύσκολο παιxνίδι απέναντι σε μια ανώτερη ομάδα, όμως είμαστε και εμείς μια καλή ομάδα και αισιοδοξώ ότι θα πάρουμε το αποτέλεσμα που θα μας δίνει το δικαίωμα να προκριθούμε στους «16» του Τσάμπιονς Λιγκ», επισήμανε ο Γεωργιανός τεχνικός και συνέχισε:\n«Σίγουρα θα είναι πάρα πολύ δύσκολο παιχνίδι για μας, όπως ήταν και τα προηγούμενα παιχνίδια. Όμως έχουμε αποδείξει ότι διαθέτουμε μία καλή ομάδα καλούς ποδοσφαιριστές και μπορούμε να διεκδικήσουμε τη νίκη στον αγώνα. θα έχουμε δίπλα μας και τον κόσμο που θα βοηθήσει την ομάδα να πετύχει αυτή την ιστορική πρόκριση».\nΟ Κετσπάγια δεν δείχνει να ανησυχεί για τις απουσίες που θα έχει η ομάδα του (Πάουλο Κόστα και Μπαρντόν). «Έχουμε κάποιες απουσίες αλλά η ομάδα έχει δείξει ότι διαθέτει τους ποδοσφαιριστές που μπορούν να μπουν στην ομάδα ανά πάσα στιγμή για να βοηθήσουν, ώστε να πάρουμε και το επιθυμητό αποτέλεσμα», είπε και συμπλήρωσε:\n«Θέλουμε είναι ο κόσμος να βοηθήσει την ομάδα από την αρχή του αγώνα μέχρι το τέλος, γιατί σε τέτοια παιχνίδια χρειαζόμαστε την στήριξή του. Είναι πολύ σημαντικό για μας. Εύχομαι να γίνει ένα πολύ καλό παιχνίδι, να το απολαύσει ο κόσμος και ο καλύτερος να κερδίσει κι εύχομαι να είναι η δική μου ομάδα».\nΤέλος, ο νεαρός κόουτς της Ανόρθωσης έκανε λόγο για μία μεγάλη ευκαιρία. «Όλα τα παιχνίδια για μας ήταν τελικός. Και γι’ αυτό το ίδιο. Απλά τώρα η διαφορά είναι ότι μετά τις τέσσερις αγωνιστικές που έχουν περάσει έχουμε δείξει ότι είμαστε καλή ομάδα κι αξίζουμε που είμαστε εκεί. Έχουμε πολύ μεγάλη ευκαιρία να προχωρήσουμε και πάρα πέρα. Όμως για να το πετύχουμε θα χρειαστεί πάρα πολύ μεγάλη προσπάθεια, γιατί παίζουμε μία πολύ καλή ομάδα, όπως η Βέρντερ ανεξάρτητα αν δεν έχει κερδίσει ακόμα στους Ομίλους. Δεν παύει να είναι μία ομάδα που έχει πολύ μεγάλες δυνατότητες», σημείωσε και κατέληξε:\n«Τα παιδιά έχουν πιστέψει στις δυνατότητές τους και ότι μπορούν να κοιτάξουν στα μάτια την κάθε αντίπαλο. Κάθε παιχνίδι που παίξαμε κυρίως στην έδρα μας έχουμε δείξει ότι έχουμε πολλές δυνατότητες. Όταν πιστεύεις πάντα μπορείς να τα καταφέρεις».\nΜε Μπεκιάι, αλλά χωρίς Μπαρντόν και Πάουλο Κόστα\nΑγωνιστικά, ο Τιμούρ Κετσπάγια δεν μπορεί να υπολογίζει στις υπηρεσίες των Πάουλο Κόστα και Μπαρντόν, σε αντίθεση με τους Αριάν Μπεκιάι και Τραϊανό Δέλλα, που συμπεριλήφθηκαν κανονικά στην αποστολή. Βέβαια, η συμμετοχή του Αλβανού τερματοφύλακα θα αποφασιστεί την τελευταία κυριολεκτικά στιγμή.\nΗ 21μελής αποστολή: Μπεκιάι, Νάγκι, Οτσόκολιτς, Θεοδότου, Λεϊβακαμπέσι, Σαμάρας, Κωνσταντίνου, Κατσαβάκης, Δέλλας, Γεωργίου, Λάμπρου, Νικολάου, Χαουάρ, Σκοπελίτης, Παναγή, Λαμπάν, Τσιταϊσβίλι, Σάβιο, Φρούσος, Σόσιν και Βοσκαρίδης.\nPosted by MariosDeme at Τρίτη, Νοεμβρίου 25, 2008 Δεν υπάρχουν σχόλια:\nΚατέθεσε πρόταση στον Κρέσπο η Ρεάλ Μαδρίτης\nΗ Ρεάλ Μαδρίτης κατέθεσε πρόταση στον Ερνάν Κρέσπο και ζήτησε απάντηση μέχρι και την Παρασκευή, όπως αναφέρουν οι πληροφορίες.\nΗ Ρεάλ προσφέρει συμβόλαιο έξι μηνών, με προϋπόθεση ανανέωσης για έναν χρόνο ακόμη. Ο Κρέσπο θα ήθελε εξ αρχής συμβόλαιο ενάμιση έτους, αλλά ο ισπανικό σύλλογος δεν το διαπραγματεύεται και έβαλε διορία μέχρι την Παρασκευή για να έχει απάντηση.\nΤεν Κάτε "Μιλάνο... όπως Βρέμη"\nH Συνέντευξη Τύπου του Τεν Κάτε\n- Τι μπορεί να καταφέρει ο Παναθηναϊκός στο Μιλάνο και με ποιον τρόπο;\n"Μπορούμε να πάρουμε τους τρεις βαθμούς, τρεις είναι που θα διεκδικήσουμε. Θα επικοινωνήσω με τον κ. Μουρίνιο το βράδυ για το πως θα το διαχειριστώ και θα σας πω."\n- Πως είναι του κ. Τεν Κάτε ο παράδεισος; (σε συνάρτηση με απάντηση... Μουρίνιο);\n"Δεν έχω πάει ακόμα και δεν ξέρω."\n- Ειναι πλεονέκτημα για τον Παναθηναϊκό που η Ίντερ έπαιξε ντέρμπι με τη Γιουβέντους;\n"Η Ιντερ ένας επαγγελματικός σύλλογος που δεν περιμένει κάτι λιγότερο από αυτό που δείχνει στο γήπεδο."\n- Αν ο Παναθηναϊκός φοβάται κάποιον από το αυριανό ματς;\n"Σεβόμαστε όλους στην Ιντερ αλλά δεν φοβόμαστε κανένα"\n- Αν και έχετε επιθετικές βλέψεις για αύριο, μήπως θα παρατάξετε ένα πιο αμυντικό σχήμα;\n"Θα επιτεθούμε όσο είναι το δυνατό και θα αμυνθούμε όπου χρειάζεται.Θα δούμε πως πήγε το ματς μετά τα 90 λεπτά. Αναλογα και πως θα παίξει ο αντιπαλός σου. Περιμένω ένα παιχνίδι σαν της Αθήνας αλλά ελπίζω να είναι καλύτερο το αποτέλεσμα."\n-Ηταν άτυχος ο ΠΑΟ στο πρώτο ματς;\n"Οποιος το είδε έχει αυτή την αίσθηση. Είχαμε ευκαιρίες και δοκάρι. Αλλά στο ποδόσφαιρο δεν παίζει ρόλο η στατιστική και τα νούμερα αλλά τα γκολ και εκεί χάσαμε με 2-0. Η Ιντερ 3 ευκαιρίες και δύο γκολ, εμείς 6 ευκαιρίες και κανένα γκολ."\n- Ο Μάντζιος είναι σε θέση να παίξει;\n"Είναι εντάξει και μπορεί να προσφέρει."\n- Αν έχετε καταλήξει στο σχήμα... και τι μήνυμα στέλνετε στους 5000 οπαδούς που θα είναι στο γήπεδο αύριο;\n"Εχω καταλήξει αλλά δεν θα τους ανακοινώσω. Θα παλέψουμε σαν τρελοί για 90 λεπτά, το μήνυμα για τους οπαδούς."\nΚαραγκούνης: "Να συνεχίσουμε να γράφουμε ιστορία"\n-Τι εντύπωση σου κάνει που ήρθες να παίξεις στο γήπεδο αυτό;\n"Είμαι πολύ ευχαριστημένος, και χαρούμενος που παίζω κόντρα στην πρώην ομάδα μου και θα δώσω το καλύτερο εαυτό για την ομάδα μου."\n- Θα ήθελες να πρωταγωνιστήσεις κάτι που δεν μπόρεσες να κάνεις στο πρώτο ματς, λόγω του τραυματισμού;\n"Στο πρώτο ματς παίξαμε καλά και δεν βάλαμε ένα γκολ σε αντίθεση με την Ιντερ με λίγες ευκαιρίες το εκμεταλλεύθηκε και πέτυχε δύο γκολ. Μπορούσαμε να έχουμε ένα καλύτερο αποτέλεσμα στο ματς αυτό."\n- Πέντε χρόνια χωρίς καλό αποτέλεσμα στο εξωτερικό, ωστόσο κάνατε μια σπουδαία νίκη με την Βρέμη;\n"Σίγουρα η νίκη στην Βρέμη ήταν αποτελέσμα καλού παιχνιδιού. Το 0-3 ήρθε μετά από δουλειά και θα παλέψουμε το ίδιο και εδώ. Είναι καλή και μια ισοπαλία γιατί είμαστε μέσα στο παιχνίδι αλλά έχουμε ακόμα ένα παιχνίδι που θα παλέψουμε για την πρόκριση."\n- Αποδίδετε μεγαλύτερη σημασία στο πρωτάθλημα ή στο Τσάμπιονς Λιγκ;\n"Και το πρωτάθλημα και το Τσάμπιονς Λιγκ είναι σπουδαίες διοργανώσεις,. Σίγουρα πρώτο το πρωτάθλημα ωστόσο όταν παίζεις τέτοια μεγάλα ματς στην Ευρώπη είσαι υποχρεωμένος να παίζεις καλά και σε υψηλό επίπεδο.Ο Παναθηναϊκός έχει μεγάλη ιστορία στην Ευρώπη και θέλουμε να συνεχίσουμε να γράφουμε την ίδια ιστορία. Θέλουμε ακόμα να παίξουμε και για τους πέντε χιλιέδες οπαδούς μας που ήρθαν εδώ."\n- Αν είδατε το ματς Ιντερ-Γιουβέντους;\n"Σίγουρα η Ιντερ είναι σε πολύ μεγάλη φόρμα. Εδώ και 3 εβδομάδες εχει καλά αποτελέσματα. Ισως αν παίζαμε ένα μήνα νωρίτερα να ήταν καλύτερα. Αλλά και αν χάσεις από την Ιντερ δεν ήρθε και το τέλος τους κόσμου".\n- Το Σάββατο χάρηκες που κέρδισε η πρώην ομάδα σου τη Γιουβέντους;\n"Χάρηκα αλλά αύριο θα ήθελα να πάρουμε εμείς το θετικό αποτέλεσμα. Πρέπει να είμαστε συγκεντρωμένοι 100% οπως με Βέρντερ γιατί η Ιντερ είναι καλύτερη ομάδα. Η συγκέντρωση πρέπει να είναι στο μάξιμουμ γιατί είναι πιο επικίνδυνη ομάδα. Ήρθαμε για να πάρουμε το θετικό αποτέλεσμα."\n- Τι συναισθήματα έχεις μέχρι τώρα από την ώρα που ήρθες;\n"Εύχομαι αύριο να συνδυαστεί αυτό το ματς με ένα θετικό αποτέλεσμα. Τώρα για μένα το ότι έχω παίξει δύο χρόνια εδώ είναι πολύ σημαντικό. Εγώ θέλω να δώσω τον καλύτερο εαυτό μου στην ομάδα για να πάρουμε το θετικό αποτέλεσμα. "\n200 oπαδοί στην προπόνηση\nΠαρουσία 200 οπαδών του Παναθηναϊκού η βραδινή προπόνηση των παικτών του Τεν Κάτε, με τους φίλους των πρασίνων να φωνάζουν συνθήματα για διπλό στο Μιλάνο.\nΜουρίνιο: "Φοβάμαι την Ίντερ, όχι τον ΠΑΟ"\nΗ νίκη είναι μονόδρομος για την Ίντερ όπως φάνηκε από τις δηλώσεις του Ζοσέ Μουρίνιο για το ματς της Τετάρτης με τον ΠΑΟ\n"Πριν από δύο ημέρες, κάναμε το καλύτερο παιχνίδι της σεζόν, όμως τώρα δεν πρέπει να κάνουμε ένα βήμα πίσω. Πρέπει να ξεχάσουμε το πρωτάθλημα, και το φανταστικό παιχνίδι που κάναμε με τη Γιουβέντους. Πιστεύουμε ότι αν χάσουμε αύριο θα είμαστε σε μια επικίνδυνη κατάσταση. Αν νικήσουμε θα πάρουμε την πρόκριση για την επόμενη φάση, όμως άμα χάσουμε τα πράγματα θα είναι δύσκολα", δήλωσε αρχικά ο Ζοσέ Μουρίνιο, ενώ συνέχισε λέγοντας:\n"Δεν φοβάμαι τους έλληνες, όμως φοβάμαι την Ίντερ. Η νίκη επί της Γιουβέντους μας επέτρεψε να ξεφύγουμε από μια δύσκολη περίοδο και όλα ξεκίνησαν μετά τη νίκη στην Ρώμη (με την Ρόμα)".\nΚανονικά το παιχνίδι Ζενίτ-Γιούβεντους\nΗ κρίσιμη αναμέτρηση της Ζενίτ με την Γιουβέντους ήταν αμφίβολη, λόγω του πρωινού περιστατικού που αναστάτωσε τη ρωσική πόλη, όμως η ΟΥΕΦΑ ξεκαθάρισε ότι θα διεξαχθεί κανονικά.\nΤο πρωί έγινε έκρηξη σε αυτοκίνητο, η οποία κόστισε τη ζωή τριών ανθρώπων. Μία χειροβομβίδα που είχε μαζί του ένας από τους επιβαίνοντες για άγνωστο μέχρι στιγμής λόγω, εξεράγει σκορπίζοντας το θάνατο.\nΤο περιστατικό συνέβη κοντά στο αθλητικό κέντρο της Ζενίτ και όπως ήταν λογικό, θορύβησε τους ανθρώπους του ρωσικού συλλόγου, οι οποίοι σε συνεργασία με την κυβέρνηση της χώρας ζήτησαν από την ΟΥΕΦΑ, την αναβολή του αγώνα.\nΤο αίτημα δεν έγινε δεκτό από την Ευρωπαϊκή Ομοσπονδία Ποδοσφαίρου και η αναμέτρηση θα πραγματοποιηθεί κανονικά. Ομώς πριν τη διεξαγωγή του αγώνα, θα τηρηθεί ενός λεπτού σιγή, στην μνήμη των θυμάτων.\nΗ ΦΙΦΑ απέβαλε το Περού\nΗ προθεσμία που είχε δώσει ο Σεπ Μπλάτερ στο Περού, για να σταματήσει η μακροχρόνια διαμάχη μεταξύ της ποδοσφαιρικής ομοσπονδίας και της κυβέρνησης, εξέπνευσε το βράδυ της Δευτέρας, και τις πρώτες πρωινές ώρες η παγκόσμια ποδοσφαιρική ομοσπονδία ανακοίνωσε τον αποκλεισμό των ομάδων της χώρας από κάθε διοργάνωση.\n"Το πρόβλημα στο Περού έχει να κάνει με την παρέμβαση των πολιτικών στο ποδόσφαιρο. Αυτό πρέπει να σταματήσει", δήλωσε σχετικά ο Μπλάτερ.\nΜετά την απόφαση αυτή, η Εθνική ομάδα του Περού τίθεται εκτός προκριματικών του Μουντιάλ, ενώ οι σύλλογοι δεν θα έχουν δικαίωμα να συμμετάσχουν στο κύπελλο Λιμπερταδόρες της Νοτίου Αμερικής.\nΒαλβέρδε: "Θα κερδίσουμε"\nΟ Ολυμπιακός ψάχνει την πρώτη του νίκη στο Κύπελλο UEFA, αρχή γενομένης από την Πέμπτη (27/11) με την Μπενφίκα στο Καραΐσκάκη. Ο Ερνέστο Βαλβέρδε παραχώρησε συνέντευξη σε πορτογαλικό κανάλι για τη δύσκολη μονομαχία των δύο ομάδων, αλλά και τον προπονητών Ερνέστο\n"Θα είναι ένα πολύ δύσκολο παιχνίδι για μας, διότι η Μπενφίκα απέκτησε πολύ καλούς παίκτες φέτος, όπως ο Σουάσο και ο Αϊμάρ. Θα είναι ένα ιδιαίτερα περίπλοκο παιχνίδι και λόγω της κατάστασης της Μπενφίκα και λόγω του προπονητή που έχει", δήλωσε αρχικά ο Ισπανός τεχνικός και πρόσθεσε:\n"Έχω βρεθεί αντίπαλος με τον Κίκε Φλόρες πολλές φορές στο ισπανικό πρωτάθλημα. Γνωρίζω ότι η Μπενφίκα είναι μία ομάδα καλά δουλεμένη στην τακτική, διότι ο Κίκε Φλόρες δουλεύει πολύ καλά σ' αυτό το κομμάτι. Θα είναι ένα παιχνίδι διαφορετικό, σημαντικό για εμάς και για την Μπενφίκα, διότι δεν είχαμε καλά αποτελέσματα μέχρι τώρα στον όμιλο".\nΤέλος, ο Βαλβέρδε αναφέρθηκε και στο τελικό αποτέλεσμα που πιστεύει πως θα έρθει το βράδυ της Πέμπτης (27/11): "Γνωρίζουμε πως η Μπενφίκα είναι ένας ισχυρός αντίπαλος, αλλά πιστεύουμε ότι θα κερδίσουμε για να αποκτήσουμε περισσότερη αυτοπεποίθηση για τη συνέχεια της διοργάνωσης".\nΠέταξε για Μιλάνο ο Παναθηναϊκός\nΑναχώρησε το πρωί της Τρίτης (25/11) η αποστολή του Παναθηναϊκού για την Ιταλία, όπου την Τετάρτη θα παίξει με την Ίντερ στο Μιλάνο, στο πλαίσιο της 5ης ημέρας του β’ ομίλου του Champions League.\nΤόσο οι παίκτες, όσο και ο τεχνικός των πρασίνων, Χενκ Τεν Κάτε, δεν θέλησαν να κάνουν δηλώσεις, αλλά είναι διάχυτη η αισιοδοξία ότι η ομάδα μπορεί να διεκδικήσει το θετικό αποτέλεσμα από την πρωταθλήτρια Ιταλίας.\nΣτο Μιλάνο δεν ταξίδεψαν οι Σίλβα Κλέιτον, Σωτήρη Λεοντίου και Μπράις Μουν.\nΟ Ολλανδός τεχνικός πήρε όλους τους υπόλοιπους διαθέσιμους ποδοσφαιριστές και θα αποφασίσει επί ιταλικού εδάφους και μετά την τελευταία προπόνηση για την 18άδα του αγώνα.\nPosted by MariosDeme at Τρίτη, Νοεμβρίου 25, 2008 1 σχόλιο:\nΚωλοτούμπες (σύνολο: 4!)\nΗ γνωστή εφημερίδα της κωλοτούμπας απέδειξε για μία ακόμη φορά το προσωνύμιό της. Ως γνωστόν ο Παναθηναϊκός νίκησε τον Ολυμπιακό στο ΟΑΚΑ στο μπάσκετ, όχι με σπουδαία εμφάνιση.\nΚωλοτούμπα Νο1: «Τον διέλυσε» ο τίτλος. Αντε μπας και τσιμπήσει κάνας φίλος του ΠΑΟ και αγοράσει την τρίτη εφημερίδα του Ολυμπιακού.\nΚωλοτούμπα Νο2: «Ο Πέκοβιτς με 21 πόντους διέλυσε την πολυδιαφημισμένη φροντ λάιν του Ολυμπιακού». Πολυδιαφημισμένη από τη «Sport Day» φυσικά!\nΚωλοτούμπα Νο3: «Ο Γιαννάκης παρουσίασε στο Ο ΑΚΑ μια παιδική χαρά». Α, ο Γιαννάκης, που αποθέωνε όλο το καλοκαίρι.\nΚωλοτούμπα Νο4 και κορυφαία:\nΌπως βλέπετε και πιο κάτω, στο πρωτοσέλιδο της Παρασκευής 31ης Οκτωβρίου η «Sport Day» έγραφε για το Ολυμπιακός – Μάλαγα (83-72): «Θρύλος α λα ΝΒΑ».\nΣήμερα τι έγραψε; «Ποιος ΝΒΑ Θρύλος;».\nΟι τύποι διαψεύδουν και καταργούν τους εαυτούς τους, δεν υπάρχει αυτό πουθενά αλλού!